Proton X70 Menerima Pengiktirafan ASEAN NCAP 5-bintang

Proton X70 merupakan model SUV pertama Proton telah berjaya memperoleh pengiktirafan lima bintang selepas diuji melalui Program Penilaian Keselamatan Kereta Baharu di negara Asia Tenggara (ASEAN NCAP) bagi aspek keselamatan penumpang. Ini menunjukkan bahawa model X70 merupakan antara model yang menduduki tangga tertinggi dalam segmennya iaitu keselamatan penumpang.

Bagi model X70 ini, Proton memastikan model SUV pertama mereka menepati piawaian dan mengikut jejak langkah model-model terdahulu mencapai pencapaian yang cemerlang. Malah, X70 mencapai skor tertinggi dalam protokol ujian terkini bagi tahun 2017-2020 dimana teknologi bantuan keselamatan diambil kira dan dinilai sebanyak 25% daripada skor keseluruhan.

Selain itu, model ini turut dilengkapi enam beg udara bagi semua varian serta ciri tali pinggang keledar dengan sistem penegang dan pengehad beban, serta termasuk autonomous emergency braking (AEB), Forward Collision Warning (FCW), Lane Departure Warning (LDW) dan Blind Spot Monitoring System (BLIS).

Bagi anda yang ingin melihat model SUV X70 ini, anda boleh berkunjung ke pameran KLIMS 2018 yang akan bermula minggu depan di MITEC.


Proton X70 Pecah Rekod Jualan Dengan Tempahan Lebih 20,000 Unit

Setakat bulan Februari ini sahaja, model terbaharu keluaran Proton Holdings Berhad iaitu Proton X70 telah menerima tempahan sebanyak 20,000 unit. Rekod ini sekaligus mempertahankan prestasi Proton X70 sebagai kereta SUV dengan jualan terbaik.

Rekod pada bulan Januari menunjukkan sebanyak 2,823 tempahan telah direkodkan dari seluruh cawangan Proton di Malaysia, daripada keseluruhan jumlah tempahan, 1,000 unit telah berjaya diserahkan kepada pembeli sebelum musim perayaan Tahun Baru Cina.

Pegawai Eksekutif Proton, Dr Li Chunrong berkata pihaknya yakin dapat mencapai jualan terbaik untuk 6 bulan pertama dan keseluruhan tahun ini. Jualan Proton dicatatkan meningkat sebanyak 42% bagi dua bulan pertama tahunan berbanding tahun lepas.

Proton juga berjaya mendahului jenama-jenama lain dalam peningkatan jualan untuk dua bulan berturut-turut sekaligus melonjak prestai Proton sebagai jenama automotif ke-3 pilihan terbaik di Malaysia.


Proton X70 Sah Bakal Memulakan Pemasangan Di Tanjung Malim Bermula 2020

Sejak mula dilancarkan genap setahun yang lalu, model Proton X70 berjaya menjadi model pilihan orang ramai yang memilih jenama ini. Kehadiran model ini secara tidak langsung membawa sinar harapan dan kepercayaan orang ramai terhadap kerjasama Proton bersama Geely.

Terbaharu, melalui sambutan hangat Proton X70, syarikat ini mengesahkan Proton X70 keluaran 2020 bakal dipasang di Tanjung Malim, Perak melalui projek pelaburan pembangunan fasiliti bernilai RM1.2 bilion.

Menurut Datuk Seri Syed Faisal Albar selaku pengurus Proton, model Proton X70 telah menjadi model yang berjaya mengubah nasib Proton sejak mula dilancarkan dengan jumlah penjualan sebanyak 26,000 unit.

Pemasangan model kereta ini di Tanjung Malim juga sekaligus bakal mengurangkan kos impot kereta ini yang dipasang di luar negara. Selain itu, Proton X70 keluaran 2020 dijangka bakal ditawarkan di beberapa negara lain seperti Brunei, Thailand, Indonesia dan Pakistan.

Setakat November, model ini model Proton termahal yang ditawarkan syarikat ini dan hadir sebagai model kedua paling popular sepanjang tahun ini manakala Proton Saga muncul sebagai kereta pilihan pengguna Proton dengan jumlah penjualan sebanyak 34,422 unit setakat November ini.

Melihatkan pelan Proton X70 2020 yang bakal dilancarkan di Tanjung Malim, kemungkinan model ini bakal ditawarkan dengan harga yang lebih rendah sekaligus memberi peluang buat orang ramai untuk memilikinya dengan harga yang lebih berbaloi.

Tular pada minggu ini apabila kereta Proton Saga yang dikeluarkan pada tahun 1989 mendapat pujian pengguna di UK. Turut dikongsikan, model X50 yang bakal dilancarkan di Malaysia pada tahun hadapan.

Dianggap Kereta ‘Murahan’, Pemilik Di UK Puji Ketahanan Serta Kehebatan Proton Saga

Tonton Pandang Pertama Geely Binyue Yang Bakal Dijenamakan Sebagai Proton X50


Adolf Hitler Masih Hidup? Dilaporkan Menang Pilihanraya Di Nambia

Adolf Hitler, bekas ahli politik Jerman dan ketua kepada parti politik Nazi masih hidup dan berjaya memenangi pilihanraya? Itu persoalan yang berlegar pertama kali membaca laporan berita daripada Lad Bible.

Bagaimanapun, sangkaan kami mula meleset apabila membaca laporan penuh.

Rupanya, yang disangkakan Adolf Hitler versi Jerman itu sebenarnya adalah Adolf Hitler versi Nambia. Dia sebenarnya tidak mempunyai kaitan dengan Adolf Hitler versi Jerman dan dia juga difahamkan tidak mempunyai rancangan untuk menakluk dunia.

Nama penuhnya adalah Adolf Hitler Uunona. Dia berasal daripada Nambia dan baru-baru ini, dia berjaya memenangi pilihan raya wilayah di sana. Dia berjaya memenangi pilihan raya setelah berjaya mendapat 85 peratus undi.

Uunona memberitahu media tempatan bahawa dia tidak ada kaitan dengan ideologi Nazi dan namanya itu diberi sendiri oleh ayahnya tanpa mengetahui kejadian yang menimpa dunia di sebalik nama terbabit.

Dia mengatakan bahawa isterinya memanggilnya Adolf. Manakala di acara rasmi pula dia senang dipanggil dengan nama Adolf Uunona. Dia juga menyatakan sudah terlambat untuk menukar namanya.

Adolf Hitler adalah seorang ahli politik Jerman dan pemimpin Parti Nazi. Semasa pemerintahan dari tahun 1933 hingga 1945, dia adalah individu yang mencetuskan Perang Dunia II di Eropah dengan menyerang Poland pada 1 September 1939.

Terdahulu, kedutaan Jerman kutuk aksi pelajar Malaysia buat simbol ‘Hail Hitler’. Klik pautan di bawah untuk membaca.

Kedutaan Jerman Kutuk Aksi Pelajar Buat Simbol ‘Hail Hitler’, Minta Putrajaya Campur Tangan

Graduan IPTA Buat ‘Hail Hitler’ Tanda Solidariti Untuk Palestin Cetus Kemarahan Netizen


Prototaip Kereta Terbang Pertama Negara Bakal Diperkenalkan Seawal Oktober Tahun Ini

Antara impian warganegara Malaysia menjelang tahun 2020 ialah untuk melihat kemajuan seperti kereta terbang. Impian menjadi kenyataan apabila tidak lama lagi prototaip kereta terbang pertama bakal diperkenalkan.

Menurut Menteri Pembangunan Usahawan, Datuk Seri Redzuan Md Yusof, kereta terbang ini akan menggunakan sepenuhnya teknologi tempatan. Projek prototaip ini dihasilkan sepenuhnya oleh beberapa syarikat persendirian tempatan. Projek ini dijalankan demi memastikan Malaysia tidak ketinggalan dengan kemajuan teknologi terkini.

Tambah beliau lagi, perbelanjaan untuk projek prototaip ini tidak menggunakan mana-mana peruntukan kerajaan. Kesemua proses ditanggung sepenuhnya oleh syarikat tempatan.


PRU15: Tidak Miliki Wang Berjuta-Juta, Naib Presiden PAS Maklum Malu Untuk Isytihar Harta

Kecoh sejak beberapa minggu lalu apabila beberapa pemimpin khususnya daripada Parti Keadilan Rakyat termasuk pemimpin mereka melakukan pengisytiharan harta.

Pengisytiharan harta yang dibuat telah menyaksikan pemimpin tertinggi mereka Anwar Ibrahim dan Rafizi Ramli masing-masing mempunyai aset bersih sekitar RM11 juta dan RM18 juta.

Langkah yang pengisytiharan harta yang dilakukan PKR nampaknya kurang dipersetujui pihak PAS yang nyata mempunyai pendapat berbeza.

Menurut Naib Presiden PAS, Mohd Amar Nik Abdullah kebiasaannya dilakukan oleh kakitangan awam dan tidak menjadi keperluan untuk pemimpin PAS berbuat demikian.

Selain itu, beliau berpendapat pengisythiran harta mungkin memberi impak yang positif dan juga negatif. Mengetahui seseorang mempunyai jumlah harta yang banyak memberi implikasi negatif kepada seseorang. Hal ini membuatkan PAS memilih untuk membuat pengisythiran harta.

Tambahnya lagi, pemimpin PAS kebiasaannya tidak mempunyai harta sekaligus membuatkan mereka malu untuk isytihar harta kerana malu tidak mempunyai harta berjuta-juta seperti pemimpin lain.

Dalam pada itu, beliau turut memaklumkan setiap wakil rakyat terutamanya exco masih perlu membuat pengisytiharan harta kepada menteri besar namun tidak didedahkan kepada umum.


PRU15: Agong Perkenan Calon Perdana Menteri Dilanjutkan Sehingga 2 Petang Esok

Seperti ramai sedia maklum, Istana Negara sebelum ini mengumumkan untuk parti-parti politik untuk membentuk gabungan sekaligus mengemukakan calon Perdana Menteri pilihan mereka selewat-lewatnya 2 petang pada hari ini.

Walau bagaimanapun, melihat kepada situasi politik semasa, Yang di-Pertuan Agong pada hari ini telah perkenan proses bagi ketua parti-parti dan gabungan politik untuk mengemukakan calon Perdana Menteri dilanjutkan sehingga 2 petang esok.

[BREAKING] Agong perkenan proses bagi ketua parti-parti dan gabungan politik kemuka gabungan pasca PRU 15 bagi bentuk kerajaan baharu, calon Perdana Menteri dilanjut sehingga 2 petang esok – Istana Negara @501Awani pic.twitter.com/0TOLHZaIKV

— Afiezy Azaman_AWANI (@AfiezyAzaman) November 21, 2022

Hal ini sekaligus memberi ruang dan masa untuk parti-parti politik berbincang bagi membentuk kerajaan gabungan sekiranya mempunyai majoriti. Sebelum ini, Presiden UMNO, Ahmad Zahid Hamidi memohon agar lebih masa diberikan sebelum calon Perdana Menteri Malaysia ke-10 dikemukakan.

Seri Paduka Baginda turut menyeru rakyat untuk bersama mendoakan semoga proses pembentukan kerajaan baharu dan pencalonan bakal Perdana Menteri Malaysia ke-10 dipermudahkan dan berjalan lancar demi kepentingan negara.


PRU15: Azwan Ali Tak Jadi Lawan Abang, Tarik Diri Selepas Dengar ‘Bisikan’ Arwah Ibu

Azwan Ali nampaknya terpaksa membatalkan hasratnya untuk bertanding di kerusi Parlimen Gombak pada Pilihan Raya Ke-15 kali ini apabila beliau dilaporkan menarik diri di saat akhir.

Menurut laporan Utusan Malaysia, tindakan itu dibuat selepas beliau mendengar bisikan arwah ibunya.

“Saya membuat keputusan untuk menarik diri daripada bertanding selepas mendengar bisikan daripada Allahyarham mak, Mak Tom. Keputusan ini dibuat selepas subuh tadi.

“Tak kisahlah orang nak cakap merepek atau tahyul, itu mak aku. Bukan mak kau. Apa pun saya menyokong calon PH, Datuk Seri Amiruddin Shari,” katanya.

Walaupun menarik diri di saat akhir, Azwan Ali adalah antara calon pertama yang sampai di pusat penamaan calon Sekolah Menengah Kebangsaan Sungai Pusu.

Beliau juga menyatakan sokongan kepada wakil Pakatan Harapan (PH), Datuk Seri Amirudin Shari.


PRU15: Azwan Ali Umum Akan Bertanding, Lawan Abang Sendiri Di Parlimen Gombak

Azwan Ali menerusi laporan Berita Harian mengesahkan beliau akan bertanding atas tiket calon Bebas kerusi Parlimen Gombak pada PRU15.

Azwan Ali atau lebih dikenali sebagai Diva AA bakal berdepan abangnya, Datuk Seri Mohamed Azmin Ali yang sebelum ini dilaporkan sedia mempertahankan kerusi Parlimen Gombak pada PRU15.

Azwan Ali turut akan bertemu Menteri Besar Selangor, Datuk Seri Amiruddin Shari yang mewakili Pakatan Harapan (PH) di kerusi parlimen tersebut.

Azwan, 56, berkata, beliau akan hadir ke Pusat Penamaan Calon di Sekolah Menengah Kebangsaan (SMK) Sungai Pusu, Gombak, esok.

“Iya, anda akan menerima jawapannya, esok, iaitu pada hari penamaan calon. Saya akan berada di SMK Sungai Pusu. Jadi, orang ramai boleh ikut lintas langsung yang saya buat melalui TikTok dan Instagram (IG) untuk mendapatkan jawapan,” katanya kepada BH Online.

Parlimen Gombak disandang Azmin, iaitu bekas Timbalan Presiden PKR yang meninggalkan PKR pada Februari 2020 bersama sembilan lagi Ahli Parlimen PKR, sekali gus menyaksikan kerajaan Pakatan Harapan (PH) jatuh.

Azwan Ali tiba awal di pusat penamaan calon#PRU14 #JomUndi #MyUndihttps://t.co/vZdKENXbiR pic.twitter.com/t0WqXXom6o

— Berita Harian (@bharianmy) April 27, 2018

Azwan berkata, keputusan untuk bertanding pada PRU15 dibuat berikutan sokongan tanpa henti daripada banyak pihak.

“Kali pertama saya bertanding adalah untuk kerusi DUN Bukit Antarabangsa pada PRU14. Ketika itu, saya hanya terima 90 undi. Maknanya, saya kalah teruk dan sudah tentu kerusi itu dimenangi Azmin.

“Jadi, saya mahu ucapkan terima kasih kepada setiap sokongan yang saya terima. Saya hargai sokongan tanpa henti daripada orang ramai untuk saya menentang Azmin, terutamanya akhir-akhir ini,” tambahnya.

Pada PRU14, Azwan hilang wang pertaruhan apabila sekadar beroleh 90 undi manakala Azmin meraih majoriti 25,512 undi bagi kerusi DUN Bukit Antarabangsa.


PRU15: ‘Barisan Nasional Setuju Kekal Sebagai Pembangkang’ – Ismail Sabri

Setelah pelbagai rundingan dibuat oleh Barisan Nasional (BN) melibatkan pelbagai parti politik, Dato’ Sri Ismail Sabri bin Yaakob selaku pemimpin UMNO mengumumkan Dewan Tertinggi Barisan Nasional telah membuat keputusan untuk tidak menyokong mana-mana gabungan membentuk kerajaan.

Merujuk kepada kenyataan yang dibat, BN tidak menyokong Pakatan Harapan (PH) atau Perikatan Nasional (PN) yang sekaligus membolehkan mereka membentuk kerajaan campuran.

Alhamdulillah, Dewan Tertinggi Barisan Nasional (BN) telah membuat keputusan untuk tidak menyokong mana-mana gabungan untuk membentuk kerajaan.

BN tidak menyokong Pakatan Harapan (PH) mahupun Perikatan Nasional (PN).

Setakat ini BN bersetuju kekal sebagai pembangkang.

— Ismail Sabri (@IsmailSabri60) November 22, 2022

Selain Dato’ Sri Ismail Sabri, ahli parlimen Jelebu, Datuk Jalaluddin Alias turut mengesahkan tida surat akuan (SD) menyokong mana-mana individu sebagai calon Perdana Menteri Ke-10 ditandatangani hari ini.

Sebaliknya, BN memaklumkan bersetuju ntuk kekal sebagai pembangkang pasca PRU15 ini. Setakat artikel ditulis, masih belum diketahui sama ada Anwar Ibrahim atau Muhyiddin Yassin bakal dilantik sebagai Perdana Menteri Malaysia ke-10.


PRU15: Berang ‘Didaftarkan’ Sebagai Pengundi Pos, Wanita Ini Protes Tidak Mahu Beredar Dari Pusat Undi

Hari ini merupakan hari bersejarah buat rakyat Malaysia di mana mereka yang layak mengundi berpeluang membuang undi dalam memilih pemimpin untuk memacu negara Malaysia.

Di sebalik proses pengundian yang berjalan lancar di sejumlah besar lokasi, lokasi pengundian di sebuah tempat di Setiawangsa menjadi kecoh apabila seorang wanita dilaporkan tidak mahu beredar dari pusat pengundian sebagai tanda protes.

Difahamkan beliau memilih untuk melakukan protes berikutan pihak Pondok SPR SK Setiawangsa tidak membenarkan beliau membuang undi pada hari ini kerana sudah didaftarkan sebagai pengundi pos.

RO came and explained their tasks and procedures. Showed me 'my' Malaysian address and phone numbers they used to send the ballot. 1) They said they got the info from embassy. Me "Australia takde embassy ye". 2) How can you automatically register me as a postal voter…

— Aisha Ocasionalmente Corta AOC (@aisha_adam) November 19, 2022

Menurut wanita bernama Aisha Adam, beliau memaklumkan terdapat pihak yang menggunakan maklumat beliau melibatkan alamat dan nombor telefon untuk didaftarkan sebagai pengundi pos sejak 2015.

“Macam mana SOP SPR orang senang-senang register saya sebagai postal voter,” luah Aisha.

Aisha Adam turut memaklumkan beliau sendiri tidak pernah mendaftarkan diri sebagai pengundi pos sewaktu belajar di Australia. Beliau juga memaklumkan sedia membuat laporan polis kelak.

Untuk pengetahuan, ini bukanlah pertama kali Aisha Adam mengunudi sebaliknya beliau sudah dua kali mengundi di tempat yang sama iaitu Setiawangsa.


PRU15: Berkelulusan Universiti Di Australia, Kelancaran Lando ‘Speaking English’ Kembali Tular

Menjelang beberapa hari sahaja lagi sebelum Pilihan Raya Umum Ke-15 (PRU15) diadakan, calon yang bakal bertanding mula berkongsikan latar belakang serta kelulusan akademik bagi memberi keyakinan kepada pengundi untuk memilih mereka sebagai wakil rakyat.

Paling mendapat perhatian sejak semalam adalah profil latar belakang calon Parlimen: P095 – Tanjong Karang, Lando Zawawi atau nama sebenar, Azlan Sani Zawawi.

Profil calon Pejuang bagi kawasan parlimen P095 Tanjung Katang, Azlan Sani Zawawi atau nama popularnya Lando Zawawi Brotherhood. pic.twitter.com/s487rh2i1T

— PEJUANG Tanahair (@PejuangRasmi) November 8, 2022

Ketika ramai yang mengenali Lando menerusi drama terbitan SKOP Productions dan sebagai pengasas Ikatan Silaturahim Brotherhood, rata-rata netizen terkejut apabila mengetahui Lando Zawawi mempunyai kelulusan pengajian akademik di University Of Tasmania, Australia.

Dari situ, netizen mula berkongsi kembali satu sesi temu bual Lando dalam bahasa Inggeris bersama The Star setahun lalu mula tular kembali. Dalam temu bual tersebut, Lando bercakap dalam Bahasa Inggeris yang baik ketika bercerita tentang siapa Brotherhood dan mengapa mereka terdetik untuk menampal lubang-lubang di atas jalan raya yang kerap dipandang enteng oleh pihak berwajib.

“Kami sebenarnya tidak perlu buat semua ini (tampal jalan). Kami boleh balik tidur tetapi kami perlu buat kerana ramai yang sudah meninggal dunia kerana potholes. Disebabkan itu kami di sini. Dan kami juga tidak mengharapkan apa-apa pulangan daripada kerja kami ini,” katanya dalam temu bual tersebut.

Netizen berkata dedikasinya dalam menjaga nyawa pengguna jalan raya terutamanya penunggang motosikal dilihat antara sebab mengapa penduduk Tanjong karang perlu memberi peluang untuk Lando menjadi wakil rakyat mereka. Netizen menambah lagi Lando merupakan individu yang walk the talk, tidak sembang kosong dan buat sesuatu perkara hingga jadi.

Saya tidak menyokong Pejuang tetapi saya kena akui saudara Lando boleh menjadi wakil rakyat yang lebih baik dalam hal perkhidmatan kepada rakyat.

— Faizal Riduan (@faizalriduan) November 8, 2022

Walaupun ada yang mahu menolak Lando kerana kelancangan mulut beliau yang sering mengungkapkan perkataan tidak sepatutnya, beliau mungkin boleh berubah selari dengan jawatan yang dipegangnya.

Parlimen Tanjong Karang dilabel antara kerusi ‘panas’ di Selangor dan menerusi laman myundi, Lando bakal berdepan persaingan daripada Habibah Mohd Yusoh (Barisan Nasional), Kapten (B) Dato’ Zulkafperi Bin Hanapi (Bersatu) dan Siti Rahayu Baharin (Pakatan Harapan).

P/S: Untuk menyemak senarai calon lain yang bakal bertanding di PRU15, boleh layari laman myundi.


PRU15: Bersaksikan Orang Sungai Buloh, Khairy Nyatakan Hasrat Mahu Jadi Perdana Menteri, Presiden UMNO

Khairy Jamaluddin, bekas Ahli Parlimen Rembau yang kini bertanding di tanah asing melaungkan ikrar bahawa beliau bersedia untuk menggalas tugas yang lebih besar di dalam parti dan kepimpinan negara. Ikrar ini disaksikan oleh orang Sungai Buloh yang bakal menjadi penentu siapakah yang akan mewakili suara mereka di Parlimen kelak.

Hasrat dan cita-cita yang sudah ditanam lama ini disampaikan Khairy sewaktu berucap di pentas ceramah program di Taman Saujana Utama, Sungai Buloh.

“Kalau orang Sungai Buloh menangkan saya, Sungai Buloh bukan hadnya. Saya bawa orang Sungai Buloh, satu hari nanti, kita pimpin Malaysia… Insya Allah.

“Dengan takdir Allah SWT, dengan sokongan daripada rakan, satu hari nanti, saya mahu memimpin Umno. Satu hari nanti, saya mahu menjadi Perdana Menteri anda untuk membangunkan negara ini, tapi saya mesti menang di sini dulu.

46 year old Khairy Jamaluddin told voters in Sg Buloh that if they vote for him in #GE15 they will be voting for a future prime minister adding that he wants to lead the party and the country. It’s about time he said . pic.twitter.com/rUTApWDG6E

— Melissa Goh (@MelGohCNA) November 8, 2022

“Tidak pernah saya cakap tuan-tuan. Kalau saya cakap begitu, semua MT (Majlis Kerja Tertinggi Umno) nak ‘keratkan’ saya, tapi sudah tiba masanya saya menyatakannya,” katanya, disambut tepukan dan sorakan daripada penduduk yang hadir.

Bagaimanapun, Khairy Jamaluddin menyatakan bahawa beliau boleh menunggu untuk hasratnya itu menjadi kenyataan kerana jika BN menang PRU15 ini, beliau akan menyokong Datuk Seri Ismail Sabri Yaakob yang disifatkan beliau sebagai  Perdana Menteri.

“Usia saya 46 tahun, boleh tunggu lagi, tapi jangan lama sangatlah. Saya sedia tapi saya kena buktikan di Sungai Buloh ini dulu.

“Kalau orang Sungai Buloh sokong saya, saya boleh maklumkan kepada orang parti, saya datang ke kandang naga dengan majoriti 26,000 dan saya menang kerusi untuk BN. Saya mahu memimpin parti dan saya mahu menerajui negara,” katanya.

Untuk rekod, Parlimen Sungai Buloh bakal menyaksikan pertandingan tujuh penjuru melibatkan Khairy (BN), R. Ramanan (PH), Mohd. Ghazali Md Hamin (PN), Mohd Akmal Mohd Yusof (GTA), Ahmad Jufliz Faiza (PRM) dan Nurhaslinda Basri serta Syed Abdul Razak Syed Long Alsagof masing-masing calon Bebas.

Sebelum ini Parlimen Sungai Buloh telah disandang sebanyak tiga penggal oleh R.Sivarasa (PKR). Beliau tidak bertanding pada PRU15 kali ini kerana masalah kesihatan yang dialami oleh beliau.


PRU15: BN Jawab Dakwaan Surat Akujanji Calon UMNO ‘Wajib’ Angkat Zahid Hamidi Sebagai PM

Sebuah surat akujanji di antara calon ahli parlimen UMNO dan Presiden, Datuk Seri Ahmad Zahid Hamidi kini mula tular dan diperkatakan oleh pengguna maya.  Surat itu mengandungi perjanjian yang mewajibkan calon parti UMNO untuk Pilihan Raya Umum Ke-15 mengangkat Zahid Hamidi sebagai Perdana Menteri jika parti itu berjaya memenangi PRU15 yang akan datang.

Surat yang mula berlegar di media sosial itu mengandungi nama Datuk Seri Shamsul Anuar Nasarah, calon Parlimen Lenggong pada PRU15 yang diwajibkan untuk menyokong Ahmad Zahid sebagai calon PM. Beliau juga wajib menyokong dan mendesak kerajaan yang dibentuk untuk menggugurkan kes-kes mahkamah melibatkan kepimpinan UMNO dan BN.

Selain itu, surat yang mengandungi tandatangan Shamsul Anuar, Ahmad Zahid dan Setiausaha Agung Umno, Datuk Seri Ahmad Maslan itu turut mendesak agar calon ahli parlimen UMNO juga perlu mendesak kerajaan untuk menggugurkan semua siasatan yang melibatkan kepimpinan Umno dan BN.

Sejak surat itu tular, pelbagai pandangan telah dikeluarkan oleh rakyat Malaysia di media sosial. Sebahagian daripada netizen mendakwa bahawa surat itu benar kerana UMNO adalah parti yang penuh agenda. Manakala sebahagian lagi menyuarakan ketidakpastian kerana surat itu kelihatan seolah palsu.

Nampak macam betul je surat akujanji UMNO ni.

Nampak gaya memang Zahid Hamidi bakal jadi PM kalau BN menang macam ni. pic.twitter.com/P8z5WXmo8b

— Laga Cawan 🏴 (@LagaCawan) November 2, 2022

Salah seorang pengguna Twitter, dengan nama Ati Ibrahim mendakwa bahawa surat itu kelihatan palsu kerana tandatangan Ahmad Zahid seolah-olah diambil daripada surat yang lain dan disunting ke dalam surat akujanji yang kini tular. Beliau juga percaya tandatangan Ahmad Maslan juga diambil daripada surat yang lain.

— Ati Ibrahim (@korzuen) November 2, 2022

ahmad maslan signature probably taken from thishttps://t.co/VrEk7vOTNU

and shamsul annuar signature probably taken from herehttps://t.co/Q6YXZqHhUj

Wartawan South China Morning Post, Hadi Azmi turut mempersoal kesahihan surat akujanji tersebut.

For me, point 6(c) felt a bit over the top. If I were making a fake letter, point 3 would suffice.

— Hadi Azmi (@amerhadiazmi) November 2, 2022

Terbaharu, melalui laporan The Edge, Shamsul Anuar yang juga Pengarah Komunikasi Barisan Nasional (BN) berkata surat akujanji yang didakwa ditandatangani oleh beliau untuk menyokong Ahmad Zahid sebagai Perdana Menteri adalah palsu. Beliau berkata di laman Facebook peribadinya bahawa tiada surat aku janji sedemikian telah dibuat diantara .

Sementara itu, Setiausaha Agung UMNO Datuk Seri Ahmad Maslan berkata satu-satunya surat akujanji yang wujud ialah perjanjian yang mengandungi taat setia kepada parti yang bertujuan untuk memperkukuhkan UMNO dan menghalang sebarang kemungkinan calon BN yang menang daripada bertukar parti.


Karya Seni Adora Chloe Curi Tumpuan Kumpulan Paramore

Nama Adora Chloe pernah menjadi bualan suatu ketika dahulu apabila lukisannya untuk karakter ‘Shuri’ dari filem Black Panther terpilih untuk dimuat naik dalam instagram rasmi Marvel.

The king has arrived. Take a look at these #BlackPantherFanArt submissions, and share your own fan art using the hashtag! #BlackPanther

A post shared by  Marvel Entertainment (@marvel) on Feb 21, 2018 at 3:33pm PST

Pereka grafik yang berusia 28 tahun ini terkenal dengan hasil rekaannya yang cool sekali lagi mencuri tumpuan masyarakat terutamanya di Amerika Syarikat apabila hasil karyanya diberi penghargaan oleh kumpulan Paramore dengan memuat naik cenderahati daripada Adore Chloe di laman instagram mereka.

the best merch is always made by the ppl. #makeartwithyourfriends #thanks . . 🎨: @adorachloe & @rhiannio

A post shared by  paramore (@paramore) on Mar 20, 2018 at 12:33pm PDT

Menurut beliau pin tersebut merupakan hasil kolaborasinya dengan Rhianna, pereka grafik dari New Zealand yang juga merupakan kenalannya. Pin tersebut telah dikirimkan oleh Rhianna yang mempunyai alamat pejabat Paramore di Amerika. Beliau kemudiannya diberitahu oleh teman lelakinya bahawa gambar pin pemberiannya sudah dimuat naik di laman Instagram kumpulan tersebut.

Pada mulanya pin tersebut dijual 100 unit sahaja namun permintaan jualan untuk pin tersebut seterusnya melonjak naik dan mereka memenuhi permintaan tersebut dengan menjual 100 unit lagi pin tersebut. Berikutan permintaan yang tinggi pin tersebut habis terjual dalam masa 5 jam sahaja.


PRU15: Caprice Letak Harga RM1 Juta Untuk Tawaran Berkempen Di TikTok

Media sosial sudah menjadi satu medium utama bagi semua parti politik di dalam menarik minat para penggundi Gen Z untuk Pilihan Raya Umum Ke-15 (PRU15) kali ini. Menerusi penglibatan influencer, mereka sudah pasti merancakkan lagi suasana dalam mempromosi dan berkempen untuk parti pilihan tertentu.

Terbaharu, influencer terkenal tempatan iaitu Caprice telah mendedahkan tangkap layar mesej perbualan pihaknya bersama seorang individu yang menawarkan posting berbayar untuk berkempen sebuah parti politik.

Caprice menerusi Instagram berkongsi tentang tawaran berkempen untuk memakai t-shirt parti berkenaan dan memuat naik video dalam akaun TikTok miliknya. Dalam pada itu, individu berkenaan menanyakan harga bayaran yang dikenakan oleh Caprice untuk berbuat sedemikian.

Malah, individu berkenaan turut menghantar beberapa video rujukan untuk beliau. Caprice bagaimanapun meletakkan harga RM1 juta untuk sebuah posting dan memberitahu beliau menggangap kempen politik adalah sesuatu yang bahaya.

Menerusi posting itu juga, dapat dilihat pihak Caprice menolak tawaran tersebut. Memang tidak dapat disangkal peranan media sosial mampu mempengaruhi tindakan seseorang yang mana secara khususnya influencer boleh menjadi senjata utama dalam PRU 15 kali ini.

A post shared by Tiger of AlQuds (@capricedaddycap)

Sementara itu, Caprice menerusi perkongsian terbaru di Intagram telah mendesak Anwar Ibrahim selaku Pengerusi Pakatan Harapan(PH) untuk sertai Perikatan Nasional dalam usaha untuk membina Malaysia baru.


PRU15: Dakwa Negara Mungkin Tidak Benarkan Azan, Zul Huzaimy Tampil Buat Permohonan Maaf

Menjadi pelakon selama lebih dua dekad membuatkan Zul Huzaimy dikenali ramai. Wataknya sebagai Spark dalam filem Remp-It masih lagi menjadi sebutan peminat meskipun sudah 16 tahun sejak mulai ditayangkan.

Terbaharu, Zul Huzaimy yang tampil berada sebuah pentas parti politik tampil dengan sebuah kenyataan mendakwa negara mungkin tidak benarkan azan serta meminta orang ramai berhati-hati dalam memilih parti politik.

Kenyataan Zul Huzaimy yang dikongsikan di pentas parti politik ini didakwa ekstrem serta kurang disenangi oleh orang ramai. Malah, para netizen turut memberi respon terhadap isu yang berlaku khususnya selepas mengaitkan isu azan tidak lagi kedengaran dengan pemilihan parti politik.

Menurut para netizen, terlalu mudah untuk Zul Huzaimy mengucapkan sesuatu yang salah serta memilih untuk membuat permohonan maaf. Selain itu, terdapat juga netizen yang berpendapat beliau seharusnya menggunakan perkataan yang sesuai sewaktu di pentas ceramah politik.

A post shared by zul huzaimy (@zulhuzaimy_m)

Sehubungan dengan itu, Zul Huzaimy menerusi perkongsian terbaru di Instagram tampil membuat permohonan maaf atas kenyataan yang dibuat.

Dalam pada itu, beliau turut mengatakan terdapat pihak yang sengaja memuat naik perkongsian beliau yang tidak penuh serta membuatkan orang ramai salah anggap.

Sebelum ini, Zul Huzaimy pernah menjadi perhatian ramai selepas beliau memaklumkan penat membersihkan nama Mat Moto sebelum kedatangan Haqiem Stopa dalam industri permotoran.


PRU15: Dapat Main ‘Carom’ Dengan Jemaah Masjid, Lando Kongsi Pengalaman Berharga Sepanjang Berkempen

Azlan Sani Zawawi atau lebih dikenali sebagai Lando Zawawi Brotherhood merupakan antara calon paling mencuri tumpuan ramai sempena Pilihan Raya Ke-15 (PRU15) baru-baru ini.

Walaupun tewas kepada calon Perikatan Nasional dengan jumlah undian diterimanya sebanyak 3,557, namun bagi Lando pencalonannya dalam PRU15 telah memberikan kenangan manis buat dirinya.

Dalam satu hantaran Facebook sebentar tadi, Lando memuat naik satu tangkap layar mesej WhatsApp perbualannya dengan seseorang yang menanyakan kepada dirinya apakah pengalaman berharga selama beliau berkempen pilihan raya selama dua minggu ini.

“Saya dapat bertemu rakan-rakan arwah Iqram BROTHERHOOD TANJONG KARANG, ibu bapa arwah, (adik-beradik) lelaki yang mengajar arwah mengucap dan menemaninya di tengah jalan. Tanpa PRU ini, saya tidak akan dapat pengalaman ini,” jawab Lando kepada soalan yang diajukan kepadannya.

Lando turut berkongsi gambar beliau sedang meluangkan masa bersama jemaah masjid untuk ‘carom‘ selepas menunaikan solah berjemaah di kawasan beliau bertanding.

Pada lewat malam semalam keputusan Parlimen P095 – Tanjong Karang menyaksikan seramai 51,205 undian telah diberikan kepada parti-parti yang bertanding kerusi kawasan tersebut seperti Perikatan Nasional, Barisan Nasional, MUDA, Pejuang dan Bebas.

Calon Perikatan Nasional, Datuk Dr. Zulkafperi Hanapi telah memenangi kerusi parlimen tersebut dengan jumlah undian sebanyak 18,054 dengan majoriti undian sebanyak 2,180 undi.

Walaupun ‘Cip Lando’ tewas, ruangan komen pada hantaran Facebook itu telah mendapat kata-kata semangat dan harapan agar beliau dapat terus dapat berkhidmat buat masyarakat setempat.

Terdahulu Lando telah berkongsi gerak kerja yang telah beliau mulakan walaupun masih belum bergelar ‘Yang Berhormat’ seperti menurap jalan berlubang, cuba menyelesaikan masalah tenaga elektrik low voltage di sesetengah kawasan kampung, berbincang dengan JKR berkenaan masalah aliran trafik di sana dan cuba mencari solusi tentang masalah banjir yang kerap berlaku.


PRU15: Demi Jalankan Tanggungjawab, Pengundi Di Sarawak Sanggup Redah Banjir Untuk Mengundi

Hari ini, 19 November 2022 merupakan hari rakyat Malaysia yang layak untuk mengundi menjalankan tanggungjawab mereka sebagai seorang rakyat Malaysia memilih pemimpin menerajui negara.

Terbaharu, beberapa keping gambar dan perkongsian tular di media sosial menunjukkan situasi sebuah pusat mengundi di Kampung Long Bemang dimana para pengundi beratur dalam banjir paras lutut.

Some Malaysians going extra mile to make their vote count! Semangat! Be safe and take care! pic.twitter.com/4rx7fT5N9n

— TuanPremierMasbro 🪐 Beh Sai Tao Lui BONGKERSZ (@bongkersz) November 19, 2022

Kg Long Bemang Apoh Baram… these are the real heroes who want change. Remember who did this and cleanse the venomous vipers who spit poison upon us. pic.twitter.com/XgkJuDGHgZ

— Dominic Damian JAN 1513 (@jan_1513) November 19, 2022

malaysia memilih☝🏻#fyp #masukberanda #hariundi #malaysiamemilih2022

♬ original sound – Hezron Henrry – Hezron Henrry

Keberanian dan kegigihan pengundi untuk membuang undi dalam keadaan banjir telah meraih perhatian orang ramai. Rata-rata netizen berasa bangga kerana mereka masih bersemangat untuk menjalankan tanggungjawab mereka meskipun berdepan keadaan seperti itu.

Menurut laporan, Pesuruhjaya Polis Sarawak, Datuk Mohd Azman Ahmad Sapri mengatakan bahawa pusat mengundi di beberapa kawasan dilanda banjir di bahagian utara Sarawak telah dipindahkan ke lokasi lain bagi membolehkan pengundi membuang undi.

“Berdasarkan maklumat awal, Ketua Polis Daerah di lokasi terbabit banjir itu sudah berbincang dengan Pegawai Pengurus Pilihan Raya (RO) di pusat mengundi untuk melaksanakan langkah yang perlu berikutan pusat diwartakan berkenaan dilanda banjir.

“Kami akan memaklumkan maklumat penuh berhubung perkara itu, petang nanti,” kata Datuk Mohd Azman Ahmad Sapri

Setakat jam 10 pagi tadi, tiada sebarang insiden dilaporkan melibatkan keselamatan pengundi atau gangguan dalam proses pengundian bagi Sarawak.


PRU15: Demi Ketenteraman Awam, Polis Lancarkan SJR Di Lokasi-Lokasi Strategik Bermula Hari Ini

Ketua Polis Negara, Tan Sri Acryl Sani Abdullah Sani telah mengeluarkan satu kenyataan mengenai kesiapsiagaan ‘Omnipresence‘ yang mana pihak PDRM akan melancarkan sekatan jalan raya di lokasi-lokasi strategik di setiap daerah, di seluruh negara secara penugasan 24 jam.

Tambah beliau lagi, sekatan jalan raya ini dibuat adalah sebahagian daripada usaha PDRM mencegah jenayah melalui peningkatan tahap omnipresence bagi menjamin tahap keselamatan dan ketenteraman awam.

Sekatan Jalan Raya Sebagai Kesiapsiagaan Omnipresence. pic.twitter.com/HLiLK030i6

— Polis Diraja M'sia (@PDRMsia) November 23, 2022

“Demi keselesaan pengguna jalan raya dan kelancaran lalu lintas, tiada halangan sekatan jalan raya akan dijalankan pada waktu puncak/siang hari.

“Orang ramai diminta memberikan kerjasama dalam mematuhi arahan yang diberikan ketika melalui sekatan jalan raya, terutamanya semasa di luar waktu puncak,” kata Tan Sri Acryl Sani Abdullah.

Beliau turut meminta agar masyarakat sejagat tidak perlu bimbang untuk menjalankan aktiviti harian kerana PDRM memberi jaminan bahawa tahap keselamatan adalah terkawal.


PRU15: ‘Eh Jumpa Jodoh’ – Pengawal Peribadi Anwar Ibrahim Jadi Perhatian Netizen

Pilihan Raya Umum Ke-15 yang akan berlangsung esok sudah terasa bahangnya. Seluruh rakyat Malaysia bakal mengundi bagi menentukan pakatan politik mana yang bakal memimpin negara ini untuk lima tahun akan datang.

Di tengah-tengah kekecohan PRU15 ini, netizen nampaknya lebih tertarik dengan seorang lelaki yang juga pengawal peribadi Datuk Seri Anwar Ibrahim.

Melalui beberapa hantaran di Twitter, kelihatan pengguna maya berteka-teki mengenai lelaki yang sering hadir dan ada dengan Anwar Ibrahim sepanjang kempen PRU15.

Sebahagian pengguna maya juga berjenaka bahawa pengawal peribadi Anwar Ibrahim adalah jodoh mereka.

Bodyguard dato seri tu😂 smlm sempat selfie ngn die di Ampang😆 pic.twitter.com/KSuv9t68GY

— Intannorshaliza (@inshaliza) November 17, 2022

semalam i post this on my instagram, ada orang reply “tak nak anwar, nak yang sebelah anwar!!!” i cam tengok balik video ni, laaahhhhh 😂 pic.twitter.com/MepChZYRby

— yiyieeen (@yiyieeen) November 17, 2022

Eh nampak jodoh 🤣🤣🤣 pic.twitter.com/4vtOCuPAkq

— 🔺sh 아세리크 🇲🇾 (@ashriqbasri) November 17, 2022

Selain itu, ada juga beberapa netizen yang menyamakan pengawal peribadi Anwar Ibrahim dengan pengawal peribadi MUDA, Syed Saddiq.

A. Farhan @SyedSaddiq B. Farhan @anwaribrahim #FarhanBoleh pic.twitter.com/7BfBMv9oCi

— Mushi Takamoto (@mushifreak) November 16, 2022

Setakat laporan ini ditulis, pengguna maya masih berteka teki siapakah pengawal peribadi Anwar Ibrahim tersebut. Sebahagian mereka mahu mengetahui adakah dia sudah berumur tangga atau berapakah umurnya.

Bagaimanapun, ditengah-tengah bahang pilihanraya yang semakin hampir ini, penguna maya mungkin berbeza pendapat dalam fahaman politik, namun mengambil sifat untuk sekepala dalam soal kecantikan.

Untuk rekod, Pengerusi Pakatan Harapan Anwar Ibrahim yang bakal bertanding di Parlimen Tambun bagi PRU15 bakal bertembung dengan penyandang, Datuk Seri Ahmad Faizal Azumu.

Dalam pengumumannya ketika berucap di Konvensyen PH, Anwar memaklumkan beliau memilih Parlimen Tambun kerana mahu menjadikan Perak sebagai negeri barisan hadapan bagi gabungan itu.

Selain itu, beliau juga mahu memastikan Perak dapat mengekori PH di Selangor dan Pulau Pinang yang berjaya mempertahan negeri itu dengan majoriti yang semakin mengukuh dalam beberapa PRU sebelum ini.


PRU15: ‘Flex’ Gambar Jari Berdakwat, Ini Trend Rakyat Malaysia Paling Popular Selepas Mengundi

Sejak pagi tadi, ramai rakyat Malaysia dilihat telah menjalankan tanggungjawab mereka untuk membuang undi dan walaupun ada kawasan yang banjir tidak mematahkan semangat para pengundi.

Mencuri perhatian, apabila rata-rata pengundi yang telah membuang undi ‘flex’ jari mereka yang berdakwat biru di media sosial. Gelagat mereka mengambil gambar jari mereka di pusat pengundian sempat dirakam oleh pengguna TikTok @mspineapples.co.

♬ Monkeys Spinning Monkeys – Kevin MacLeod & Kevin The Monkey

Done my part #PRU15 #GeneralElection2022 #pilihanraya pic.twitter.com/yyASIofnZA

— 🎮ParkourStado 🎮 (@parkourstado) November 19, 2022

Ok done! It was raining heavily in JB but looks like more are coming out to vote vs PRN. #AyuhMalaysia #KitaBoleh #pilihanRaya #PRU15 #UndiBanjir pic.twitter.com/Z8rPGUVwWN

— 🏴Little Whiny Dot🏴 (@LilWhinyDot) November 19, 2022

Menerusi video tersebut, dapat dilihat ramai orang yang mengambil gambar jari mereka dan tersenyum gembira. Hasil tinjauan The Vocket di media sosial, rata-rata orang yang sudah mengundi telah memuat naik gambar beserta hantaran mengatakan mereka sudah mengundi.

Lantaran penularan video tersebut, rata-rata netizen berasa terhibur dan juga mengatakan mereka terjebak untuk menangkap gambar jari mereka tadi selepas selesai mengundi.

Jika anda masih belum mengundi dan boleh menjalankan tanggungjawab anda sebagai rakyat Malaysia, masih belum terlambat untuk anda ke pusat pengundian dan membuang undi anda.


PRU15: Gabungan Parti Belum Selesai, Zahid Hamidi Minta Lebih Masa Kepada Istana Negara

Pagi ini telah menyaksikan pemimpin Pakatan Harapan (PH) dan Barisan Nasional (Barisan Nasional) berkumpul dan berbincang mengenai gabungan di Hotel Seri Pacific.

Di sangka gabungan kerajaan campuran bakal berlaku, Zahid Hamidi selaku presiden UMNO menerusi sebentar tadi tampil mengeluarkan kenyataan di mana gabungan parti Barisan dengan mana-mana parti lain belum selesai kerana masih belum mempunyai keputusan rasmi.

BN mohon tempoh penyerahan surat akuan bersumpah kepada Agong sepatutnya jam 2 petang ini dilanjutkan bagi membolehkan rundingan bersama gabungan lain diadakan – Zahid Hamidi pic.twitter.com/lYanSOsOy3

— Mohd Redzuan Abdul Manap (@redzuanNewsMPB) November 21, 2022

Sehubungan dengan itu, Zahid Hamidi mahu memohon lebih masa kepada Istana Negara dalam usaha menentukan siapakan calon Perdana Menteri Malaysia seperti yang diminta.

Sementara itu, Zahid turut mengingatkan ahli-ahli Parlimen BN wajib mengikuti ‘Standing Order’ parti kerana mereka bertanding atas tiket BN.


PRU15: GPS Setuju Gabung Dengan BN, PN Dan GRS Untuk Membentuk Kerajaan Persekutuan

Segala teka teki mengenai gabungan yang akan membentuk kerajaan persekutuan selepas Pilihan Raya Umum ke-15 (PRU15) hampir terjawab pada petang ini apabila Tan Sri Abang Johari Tun Openg selaku Pengerusi Gabungan Parti Sarawak (GPS) tampil membuat kenyataan yang dibuat pada petang ini.

Menerusi sidang media yang berlangsung, Tan Sri Abang Johari Tun Openg mengesahkan pihak mereka sedia untuk bergabung dengan Perikatan Nasional (PN) beserta Barisan Nasional (BN) dan Gabungan Rakyat Sabah (GRS) untuk membentuk kerajaan persekutuan yang stabil dan kukuh.

“Everybody wants to see me,” seloroh Tan Sri Abang Johari Tun Openg selepas disoal wartawan mengenai Dato’ Seri Anwar Ibrahim yang mahu berjumpa beliau. Beliau walau bagaimanapun memilih untuk bergabung dengan PN, BN dan GRS demi kesejahteraan rakyat.

Pihak GPS juga turut mengemukan calon Perdana Menteri Malaysia pilihan mereka iaitu Tan Sri Muhyiddin Yassin. Walau bagaimanapun, Perdana Menteri Malaysia ke-10 bakal ditentukan oleh Yang di-Pertuan Agong.

Perkara tersebut diumumkan oleh Premier Sarawak yang juga Pengerusi GPS Datuk Patinggi Tan Sri Abang Johari Tun Openg pada sidang media di Ibu Pejabat Parti Pesaka Bumiputera Bersatu (PBB), di Kuching, sebentar tadi.


PRU15: Hanya Tunjuk Jari Dengan Dakwat Biru, Ini Senarai Promosi Menarik Untuk Anda Tebus Esok

Pada 19 November 2022, Pilihan Raya Umum ke-15 (PRU15) akan dijalankan dan lebih 21 juta pengundi berdaftar dijangka akan menunaikan tanggungjawab mereka sebagai rakyat Malaysia untuk memilih pemimpin menerajui negara.

Bagi menghargai anda yang menjalankan tanggungjawab untuk mengundi, terdapat beberapa promosi menarik untuk anda nikmati selepas membuang undi dengan hanya menunjukkan dakwat biru di jari anda esok. Mari kami kongsikan promosi yang boleh anda dapatkan esok.

Who says voting isn’t rewarding? Show us your indelible inked finger at the ticketing counter to enjoy these amazing deals from 19 to 20 November 2022! pic.twitter.com/2SBtplx5MY

— Genting SkyWorlds (@GSWorlds) November 11, 2022

Hanya beli satu tiket, anda boleh dapat satu tiket percuma untuk masuk ke Genting SkyWorlds dan promosi ini sah pada hari esok sehingga ahad sahaja dengan pembelian di kaunter.

Baca: Apa yang anda perlu tahu sebelum ke Genting SkyWorlds

A post shared by KOPI VIETNAM NO 1 DI MALAYSIA (@kopisaigon.hq)

Peminat kopi pula bolehlah dapatkan kopi percuma anda dengan minimum pembelian 2 kopi pada hari esok. Promosi ini boleh ditebus secara ‘walk in’ sahaja dan ianya sah di kesemua cawangan Kopi Saigon kecuali cawangan Bandar Sri Permaisuri, Cheras.

Anda layak tebus popcorn saiz kecil percuma di semua pawagam GSC terdekat anda kecuali di Aurum Theatre pada hari esok. Akan tetapi, popcorn percuma ini terhad dan berkonsepkan siapa cepat dia dapat selagi stok masih ada.

Sebenarnya promosi ini sudah bermula pada 14 November 2022 dan akan berakhir pada Ahad ini, 20 November 2022. Anda boleh dapatkan 2 minuman dengan harga RM15 dan hanya terpakai kepada minuman berharga bawah RM10 serta boleh ditebus di kesemua cawangan Tealive kecuali Tealive Plus.

Baca: Minuman Tealive yang dicadangkan oleh Tearista

A post shared by Kenny Rogers ROASTERS Malaysia (@krrmalaysia)

Kenny Rogers Roasters pula hadir dengan promosi beli 1 percuma 1 dan promosi ini sah pada 19 November 2022 hingga 20 November 2022 sahaja. Malah, anda hanya layak tebus dengan makan di restoran dan ianya sah di kesemua restoran Kenny Rogers Roasters kecuali di Alamanda, Nilai, PKNS Shah Alam dan Plaza Angsana.

A post shared by IKEA Malaysia (@ikeamalaysia)

Anda boleh dapatkan aiskrim percuma dengan tebus di Swedish Bistro esok. Akan tetapi, aiskrim percuma ini hanya terhad kepada 500 penebusan di setiap cawangan IKEA.

Dapatkan seketul ayam percuma di Marrybrown esok dan terhad kepada 1 penebusan untuk seorang pelanggan di setiap transaksi. Sah di semua Restoran Marrybrown kecuali Genting Highlands, Sunway Lagoon, Johor Premium Outlet dan semua lapangan terbang.

Dengan setiap pembelian makanan, anda boleh dapatkan kopi percuma dan promosi ini sah selama satu hari sahaja iaitu pada 19 November 2022.

Promosi ini hanya sah untuk makan di restoran dan anda boleh dapatkan 15% diskaun untuk kesemua burger pilihan anda serta ianya boleh ditebus untuk satu tebusan sahaja.

Anda boleh mendapatkan topping percuma untuk setiap minuman yang anda beli. Promosi ini sah di kesemua cawangan Coolblog Malaysia.

Pastikan anda ‘redeem’ semua promosi ini esok sebagai ‘treats’ anda menjalankan tanggungjawab sebagai rakyat Malaysia. Jangan terlepas pula promosi yang anda mahukan!


10 Tip Menulis Gaya Berpengaruh Di Media Sosial

Media sosial seperti Facebook boleh menjadi medan percubaan dan juga tempat anda mengasah bakat menulis, jika ia digunakan dengan betul. Berikut saya kongsikan 10 tip menulis di Facebook agar ia boleh menjadi sesuatu yang bermanfaat untuk diri anda:

1. Biasa. Gunakan ayat-ayat yang biasa sahaja

Jangan gunakan perkataan yang terlalu bombastik. Ingat, rakan Facebook kita bukan semuanya pakar bahasa Melayu. Ada pekerja sektor awam, swasta, kerani, jurutera, arkitek, ahli muzik, pekerja restoran dan lain-lain. Gunakan ayat biasa yang boleh difahami oleh segenap lapisan.

Yang penting tepat dan jelas. Macam yang saya sebut tadi, jangan lebih 30 patah perkataan dalam satu ayat. Ayat yang panjang cenderung disalahertikan, lewah, malah mungkin tidak komprehensif.

Yang penting mengikut tatabahasa dengan urutan subjek dan predikat. Biar jelas dan terang. Secara tepatnya, gunakan ayat aktif. Bukan ayat pasif yang sangat sukar dan tidak langsung.

4. Lengkap. Pastikan kita menggunakan ejaan yang lengkap

Bukannya perkataan yang macam generasi Wechat tulis. ‘Aku’ menjadi ‘Aqu’, ‘Meja’ jadi ‘Mj’, ‘Malas’ jadi ‘Mlas’ dan banyak lagi. Jangan rojakkan bahasa. Habis campur bahasa Melayu dengab bahasa Inggeris.

Kalau mahu menulis dalam bahasa Inggeris, tulis lengkap dalam bahasa Inggeris. Ingat cikgu bahasa Melayu ajar macam mana dahulu.

Baca: 10 Manfaat Dan Peluang Bisnes Yang Saya Perolehi Kerana Mengeja Dengan Betul Di Media Sosial

Perenggan jangan panjang. Ingat, membaca melibatkan penggunaan mata. Perenggan yang terlalu panjang atau tidak ada perenggan langsung akan menyakitkan mata. Satu isi satu perenggan. Satu idea satu satu perenggan. Jangan sesakkan pembaca.

6. Nilai. Pastikan tulisan kita ada nilai

Biar pembaca rasa berbaloi membaca tulisan kita. Bukan entah apa-apa. Atau langsung tidak ada makna. Tentang nilai ini, ia sangat subjektif. Ada orang menulis dengan selamba sahaja. Tapi nilainya, orang boleh ketawa. Itulah nilai. Jangan ingat kita perlu serius 24 jam. Ada orang, hidupnya sudah cukup serius. Jadi media sosial pilihannya untuk merehatkan minda.

7. Ulang. Jangan menulis pengulangan benda yang sama

Cari sisi berbeza untuk menulis benda yang sama. Apabila orang sudah bosan, orang tidak lagi berminat untuk membaca tulisan kita pada masa akan datang. Walaupun pada masa akan datang kita menulis dengan baik.

8. Berlebihan. Jangan menulis sesuatu secara berlebih-lebihan

Atau menulis sesuatu melebihi apa yang sepatutnya. Berpada-pada dalam menyampaikan mesej, sinis, komentar, teguran dan sebagainya. Media sosial ialah dermaga untuk membina hubungan, merapatkan jaringan dengan prospek dan wahana penyampaian ilmu. Bukan platform untuk menambah musuh.

Ia berkaitan soal niat. Jangan sesekali mengambil kesempatan yang tidak sepatutnya. Orang boleh “menghidu” tujuan kita menulis untuk apa.

10. Semak. Jangan lupa semak tulisan kita

Terutama dari segi ejaan, struktur ayat, isi, maksud, kesahihan fakta, dan mesej. Yang penting, jangan menulis sesuatu yang boleh memberi maksud yang berbeza. Itu sudah tentu akan mengelirukan dan memberi kesilapfahaman kepada pembaca. Lain kita tulis, lain yang orang faham.

Baca lagi: Ini 4 Elemen Penting Jika Mahukan Pemasaran Anda Berkesan Dan Viral Di Media Sosial


Adventura Ini Kelihatan Biasa Sehinggalah Mereka Bermain Trik Frisbee Bersama Seorang Professional

Brodie Smith, seorang pemain Frisbee professional yang merupakan juara dalam kejuaraan American Ultimate Disc League bersama-sama rakannya berada dalam satu pengembaraan permainan Frisbee. Beliau bekerjasama dengan videographer Devin Supertramp, dan bersama-sama mencipta shots yang luar biasa. Ini adalah kali pertama Internet dapat melihat trik Frisbee dalam pengembaraan yang epic!

LIKE dan FOLLOW Vocket di Facebook serta Instagram


PRU15: Ini Sebab Kenapa 70 Profesor Melayu Sokong Anwar Ibrahim Jadi PM

Kumpulan ilmuwan yang diwakili oleh 70 orang profesor Melayu telah menyeru rakyat Malaysia untuk menyokong Presiden PKR, Datuk Seri Anwar Ibrahim sebagai calon Perdana Menteri berdasarkan kredibiliti dan rekod prestasinya yang cemerlang. Profesor Datuk Dr Ir Wan Ramli Wan Daud, jurucakap kepada kumpulan yang dikenali sebagai G70 berkata Anwar adalah satu-satunya tokoh dengan kewibawaan dan pengalaman serta integriti yang mampu memimpin masyarakat majmuk.

“Anwar adalah satu-satunya tokoh dengan kewibawaan dan pengalaman serta integriti yang mampu memimpin masyarakat majmuk berteraskan Islam sebagai agama Persekutuan, selain memulihkan reputasi negara di mata dunia.

Pakatan Harapan (PH) adalah pilihan terbaik untuk membawa negara keluar daripada kemelut ekonomi masa kini kepada kesejahteraan rakyat pada masa hadapan, dan dalam masa yang sama menjamin keutuhan agama Islam serta kepentingan Melayu dan peribumi” katanya pada deklarasi Profesor Melayu G70 seperti yang dilaporkan oleh MABA Chanel.

Semua dah baca Deklarasi 70 Profesor Melayu?

Semua 70 Profesor Melayu menyokong Anwar Ibrahim sebagai Perdana Menteri dan Pakatan Harapan sebagai Kerajaan.

Antaranya Prof. Osman Bakar (ISTAC), Prof. Ahmat Adam, Prof. Razali Nawawi (Dekan pertama AIKOL) dan Prof. Ida (AIKOL). pic.twitter.com/xx2IcdcmQ1

— Aliff | Mansuh AUKU (@aliffnaif_) November 16, 2022

G70 juga menyeru kepada seluruh rakyat Malaysia supaya memilih calon daripada pakatan politik yang memiliki iltizam untuk membina sebuah kerajaan yang berteraskan prinsip yang baik, benci terhadap salah guna kuasa, bertekad memulihkan ekonomi dan membina semula penghormatan dunia terhadap negara.

Tambah kumpulan profesor melayu lagi, rakyat Malaysia juga diminta untuk menolak calon yang menggunakan fitnah bagi meraih sokongan pengundi dan mengeksploitasi sentimen agama serta kaum. Rakyat juga perlu menolak calon daripada pakatan politik yang didapati mengkhianati amanah demokrasi dan menyalahgunakan kedudukan politik sebagai medan memenuhi kepentingan diri dan kumpulan.

Profesor Melayu atau G70 adalah sebuah kumpulan yang membariskan para ilmuwan dan golongan profesional dari pelbagai bidang. Sejumlah besarnya sudah bersara dan hanya berada di belakang tabir bagi membantu menangani kemelut politik membabitkan umat Islam negara ini.

“Pilihan Raya Umum Ke-15 (PRU15) adalah peluang terbaik untuk rakyat mengangkat ketua kerajaan yang berwibawa dan dihormati di peringkat nasional dan antarabangsa. Negara sedang berdepan pelbagai isu rumit dan kepincangan masyarakat luar biasa yang belum pernah dihadapi sebelum ini dan boleh memporak-perandakan negara,” katanya.


PRU15: Ini Sebab Kenapa Undi Anda Sangat Berharga Anak Muda

Pilihan Raya Umum Ke-15 bakal tiba lagi beberapa hari. Berjuta rakyat Malaysia telah diserahkan mandat untuk memilih siapakah yang bakal memimpin negara untuk tempoh lima tahun akan datang.

Peluang ini bakal direbut oleh parti yang bertanding dalam memastikan bahawa hala tuju negara kekal di jalan yang lurus dan jika ada halangan sekali pun, masih boleh dilalui dengan tenang tetapi berjaga-jaga.

Tidak dinafikan bahawa PRU15 ini tidak lari dari kekecohan. Sebelah sana mempertahankan kedudukan bahawa tampuk kepimpinan harus ditukar, manakala yang sebelah sini pula meminta agar proses pemilihan ini dijalankan selepas musim banjir yang dijangka tiba pada hujung tahun ini. Ada juga yang masih mencari-cari mahu sertai kumpulan mana dan ada anak muda yang baru pertama kali mengundi.

Bagi rakyat kebanyakkan pula, luka-luka lama setelah dicarit dengan pelbagai janji serta tipu helah memberi kesan pada tahap kepercayaan mereka. Persoalan besar yang akan ditanya ditengah-tengah pelbagai siri ketidakstabilan politik ini adalah; adakah undi kami akan membawa apa-apa kesan?

Kata Eric Liu, CEO Citizen University, tidak mengundi adalah mengundi. Tidak mengundi juga adalah mengundi untuk melihat apa yang anda benci atau apa yang lawan tidak diubah oleh pihak yang menang. Kata dia lagi, dengan tidak mengundi, anda sebenarnya membuka ruang kepada mereka yang suka mengambil kesempatan di atas ketiadaan undi anda.

Jadi, jawapan untuk soalan di atas sudah pasti ya. Ini kerana ia akan membuka ruang suara masyarakat kebanyakan didengar. Hak dan ruang ini perlu dipertahankan untuk sebuah negara demokrasi bagi memastikan bahawa hak kita kekal terjaga.

Dengan mengundi, anak muda mempunyai kuasa yang sangat penting dalam memastikan kualiti hidup yang mereka inginkan dipandang serius oleh penggubal polisi yang dipilih. Dengan turun mengundi, peluang anda untuk membela isu-isu seperti harga rumah, kestabilan ekonomi, alam sekitar dan pendidikan yang berkualiti terus mendapat tempat.

Peluang mengundi juga tidak lain adalah untuk memastikan bahawa pemimpin yang dipilih bersih dari segala salah guna kuasa, tidak bebal dan mempunyai jiwa yang bertanggungjawab dalam nasib rakyat di kawasan beliau terus kekal terjaga.

Jadi untuk anak muda, terutamanya mereka yang berumur 18 tahun ke atas. Gunakan hak anda sebaik-baiknya, kerana nasib hari ini akan memberi kesan kepada generasi akan datang.


PRU15: Ismail Sabri Belanja RM259,592 Bayar Iklan Di Facebook, Instagram

Perdana Menteri, Datuk Seri Ismail Sabri Yaakob direkodkan menggunakan perkhidmatan iklan Facebook dan Instagram tertinggi di Malaysia sejak 30 hari yang lalu, lapor Ekonomi Rakyat di laman Twitter rasmi mereka.

Melalui rekod yang dipaparkan, Ismail Sabri telah membelanjakan RM259,592 untuk menggunakan perkhidmatan Meta Ad Library yang menjaga iklan untuk Facebook dan Instagram. Diikuti oleh sebuah halaman Facebook Apa Kata Orang yang membelanjakan lebih RM112,871 dan Parti DAP dengan RM81,431.

Timbalan Presiden PKR, Rafizi Ramli pula berada di tangga ke-4 dengan rekod perbelanjaan sebanyak RM77,286 dan diikuti oleh Pemuda PAS Malaysia dengan angka sebanyak RM46,192 melengkapkan senarai lima teratas halaman yang menggunakan khidmat iklan Facebook.

Melalui pemerhatian The Vocket, kelima-lima halaman ini kebanyakannya memfokuskan kepada kandungan politik. Halaman Apa Kata Orang tidak menyatakan mereka mewakili parti mana, namun melalui hantaran-hantaran yang dibuat di Facebook, ia dapat disimpulkan bahawa halaman tersebut lebih ke arah Pakatan Harapan.

Data Facebook menunjukkan Perdana Menteri, Ismail Sabri membelanjakan RM259,592 untuk tujuan iklan di akaun FB beliau sejak 30 hari yang lalu

Turut tersenarai adalah akaun DAP M'sia yang membelanjakan RM81,431 diikuti Rafizi Ramli yang membelanjakan RM77,286 untuk tujuan yg sama pic.twitter.com/tWboWHpLOW

— Ekonomi Rakyat (@EkonomiRakyatMY) November 13, 2022

Bagaimanapun, Ismail Sabri mula membelanjakan wang untuk muat naik berkenaan politik di iklan Facebook adalah pada 8 November. Hantaran beliau sebelum ini kebanyakannya berkisarkan mengenai tugas-tugas beliau sepanjang memegang jawatan Perdana Menteri.

Meta Ad Library adalah salah satu platform yang dibina oleh Facebook dengan tujuan untuk lebih terbuka dengan para pengguna. Dibina pada 2018, ia lahir selepas salah seorang pelakon di luar negara menggunakan iklan Facebook untuk mempengaruhi keputusan pilihan raya.

Halaman ini berfungsi untuk orang ramai atau pengguna meninjau kandungan iklan yang dikeluarkan oleh halaman Facebook yang dibina khas untuk agenda politik dan isu sosial. Pengguna boleh melihat laporan iklan tersebut seperti kumpulan sasaran dan berapakah wang yang digunakan untuk mengiklankan agenda mereka.

Neal Roese, seorang profesor pemasaran di Sekolah Pengurusan Kellogg Universiti Northwestern berkata kepada Forbes bahawa dua perkara yang dilihat olehnya adalah Fungsi dan Psikologi. “Fungsi bermaksud apakah keputusan akhir yang kita mahukan berbanding sisi emosi dan hubungan emosi.

Di Amerika Syarikat, Facebook memainkan peranan yang lebih besar. Terutamanya selepas calon tidak mampu untuk berkempen secara langsung selepas wabak COVID-19 melanda dunia.

Menurut laporan Facebook Ad, Joe Biden membelanjakan $ 6.1 juta untuk 19,336 iklan berbeza antara 25 Oktober dan 31 Oktober sementara Donald Trump menghabiskan $ 2.9 juta untuk 53,817 iklan berbeza. Difahamkan, kedua-dua calon mempunyai lebih dari 50,000 kepingan iklan yang berbeza – dengan masing-masing berpotensi mencapai puluhan ribu atau ratusan ribu pengguna Facebook.


PRU15: Johari Nasihat Pengundi Nilai Prestasi Wakil Rakyat, Pilih Pemimpin Yang Cekap Dan Berkredibiliti

Pengundi dinasihatkan agar bijak menilai dan memilih wakil rakyat yang bakal berkhidmat untuk mereka ketika keluar mengundi pada Pilihan Raya Umum Ke-15 (PRU15), 19 November depan.

Bekas Menteri Kewangan II, Datuk Seri Johari Abdul Ghani, berkata ini kerana Malaysia memerlukan pemimpin yang cekap dan berkredibiliti untuk mentadbir negara.

Beliau memberi contoh, jika situasi ekonomi yang tidak stabil ketika ini berterusan, negara perlu terus membuat pinjaman dan ia akan menjejaskan kehidupan generasi akan datang.

“Ekonomi negara tidak stabil, dalam empat tahun kebelakangan ini, kita berdepan pelbagai cabaran ekonomi. Hutang meningkat, hasil tidak berkembang, nilai mata wang menyusut dan sumber-sumber kewangan kerajaan untuk membantu rakyat adalah terhad.

“Jika ekonomi kita kekal seperti sekarang, sebarang bantuan lanjut yang perlu diberikan kepada rakyat pada masa depan, negara perlu meminjam dan ini akan memberi kesan kepada kehidupan generasi akan datang,” katanya.

Johari berkata demikian pada majlis penyerahan sumbangan Deepavali kepada penduduk Kampung Pandan dan Flat Taman Maluri, hujung minggu lalu.

Johari yang juga Ketua UMNO Bahagian Titiwangsa mengingatkan pengundi supaya menilai semula prestasi perkhidmatan wakil rakyat mereka.

“Walaupun kalah pada PRU14, saya terus berkhidmat kepada penduduk. Jadi pada PRU15 akan datang, pengundi perlu menilai prestasi Ahli Parlimen mereka,” katanya.

Beliau turut menasihatkan penduduk dari golongan B40 supaya memberi perhatian kepada akademik anak-anak kerana hanya pendidikan satu-satunya cara untuk membawa keluarga keluar daripada belenggu kemiskinan.

Johari disebut bakal dicalonkan semula oleh Barisan Nasional (BN) di Parlimen Titiwangsa pada PRU15 nanti.

Parti Amanah Negara (AMANAH) sebelum ini menamakan Pengarah Komunikasinya, Khalid Samad, penyandang kerusi Parlimen Shah Alam yang juga bekas Menteri Wilayah Persekutuan sebagai calon di Titiwangsa.

Seorang lagi calon dikatakan dari Perikatan Nasional (PN), iaitu Ketua Angkatan Anak Muda BERSATU (ARMADA), Wan Ahmad Fayhsal Wan Ahmad Kamal bagi menggantikan Ketua Srikandi BERSATU, Datuk Seri Rina Harun yang menyandang kerusi berkenaan.


PRU15: Keputusan Belum Rasmi, Penyokong BN Sudah Desak Zahid Letak Jawatan

Keputusan penuh Pilihan Raya Umum Ke-15 masih belum dapat diketahui. Bagaimanapun, melihat kepada jumlah kerusi, Pakatan Harapan dan Perikatan Nasional nampaknya sedang bersaing dengan hebat, manakala Barisan Nasional seolah-olah sudah tercicir jauh.

Melalui pemerhatian The Vocket di laman media sosial, tanda pagar #ZahidHamidiLetakJawatan kini mula tersebar di laman media sosial terutamanya Twitter.

Salah seorang pengguna Twitter yang juga Exco Barisan Nasional, Ali Amir Razali menyuarakan rasa tidak puas hati beliau kepada Presiden UMNO, Dato’ Seri Dr. Ahmad Zahid bin Hamidi yang baginya cuba untuk ‘menyelamatkan diri sendiri’.

Nak selamatkan diri, gadaikan parti. Puas hati?#ZahidLetakJawatan https://t.co/kVpKErECbv

— Ali Amir Razali #Revolusi 🇲🇾 (@aliamirrazali) November 19, 2022

Sila undur diri. Orang bawah penat bekerja nak raih kepercayaan, sebagai presiden gagal bawa kepada kemenangan parti. #ZahidLetakJawatan https://t.co/1oiZmUELTA

— Mellya Azizi 🇲🇾🇵🇸 (@mellyazizi) November 19, 2022

— Solehin Official 🇲🇾 | ⚖ | (@OfficialSolehin) November 19, 2022

Mutual UMNO punya akaun banyak retweet suruh Zahid letak jawatan. Insurrection hanya bila dia sudah tersungkur, 🦽.

— Mior Naqiuddin 🔺 (@orenlogi) November 19, 2022

Ramai kawan kawan aku yg first time undi, support je BN,Tapi dorang benci pada @DrZahidHamidi .

Kalau BN betul betul nak berubah, kita orang muda BN kena #BuangZahid #ZahidLetakJawatan #UndurZahid pic.twitter.com/L9C94qnqS1

— Nik Zulhilmi (@nikzulhilmi) November 19, 2022

Setakat laporan ini ditulis, BN ketinggalan jauh selepas hanya mengutip 14 kerusi. Lawan mereka PN mendahulu PH.

Mereka yang mendesak Zahid untuk meletak jawatan adalah penyokong tegar BN dan pemengaruh media sosial. Kebanyakan mereka merasakan bahawa Barisan Nasional ketinggalan jauh di bawah kepimpinan Zahid.

Bagaimanapun, keputusan rasmi PRU15 ini masih belum dikeluarkan. Dan apabila kita bercakap soal politik, apa sahaja boleh berlaku.


PRU15: Khairy Yang Minta, Tiada Siapa Paksa Dia Bertanding Di Sungai Buloh – Kata Zahid Hamidi

Pengerusi Barisan Nasional Ahmad Zahid Hamidi berkata bahawa bekas Ketua Pemuda Umno Khairy Jamaluddin telah meminta untuk bertanding di kerusi Sungai Buloh pada pilihan raya umum kali ini. Zahid turut menambah bahawa tiada siapa yang memaksa Khairy untuk bertanding di kerusi parlimen yang disandang PKR sejak 2008.

“Dia yang minta. Dia minta kerusi itu diberikan kepada beliau. Sebab itu saya menyokongnya di Sungai Buloh,” kata presiden Umno itu.

Ditanya mengenai bekas Ahli Parlimen Rembau itu yang menyuarakan hasratnya untuk menjadi perdana menteri suatu hari nanti, Zahid berkata ini bergantung kepada keputusan pilihan raya umum akan datang.

BN chairman Ahmad Zahid Hamidi when met last night at BN command center in Titiwangsa said Khairy should not complain as he has asked for Sg Buloh seat to be given to him. As to whether he will endorse him as future PM, he said that would depend on the next general election. https://t.co/AKaDYpAsVC pic.twitter.com/0ChqrtBmLD

— Melissa Goh (@MelGohCNA) November 9, 2022

Khairy pernah menjadi Ahli Parlimen Rembau selama tiga penggal tetapi memberi laluan kepada timbalan presiden UMNO Mohamad Hasan pada pilihan raya umum kali ini.

Beliau menyifatkan perpindahan ke Sungai Buloh sebagai perjuangan paling sukar dalam karier politiknya.

Khairy akan menentang R Ramanan dari Pakatan Harapan, Ghazali Hamin dari Perikatan Nasional, Akmal Yusoff dari Pejuang, Ahmad Jufliz Faiza dari Parti Rakyat Malaysia dan dua calon bebas untuk kerusi itu.

Sebelum ini, Mohamad pernah berkata BN menganggap Sungai Buloh sebagai kerusi selamat tetapi Khairy berkata ia bukan kawasan yang mudah untuk dimenangi BN, sambil menambah, “ini bukan kempen yang mudah”.


PRU15: King Coco Umum Enggan Bertanding, Kecewa Dengan Individu ‘Hipokrit’

Marshaira Ismail atau lebih dikenali dengan nama King Coco sebelum ini pernah terlibat dalam dunia politik dan mengejutkan ramai pihak apabila memenangi jawatan Ketua Srikanda Parti Pribumi Bersatu Malaysia bahagian Bagan Serai.

Menerusi perkongsian di Instagram Story milik King Coco atau nama sebenarnya Marshaira Ismail mempunyai sebab tersendiri untuk tidak bertanding dalam Pilihan Raya Umum ke-15 (PRU-15) kali ini.

Dengan memuat naik Instagram Story tersebut, dia seolah-olah kecewa dengan dunia politik sekarang kerana banyak yang bertopengkan manusia dan ‘hipokrit’.

Bukan itu sahaja, dia juga mengatakan tiada makna untuk pejuangkan rakyat kerana kebanyakkan ‘drama’ politik ini ‘fake’ semata-mata untuk rebut kerusi.

Malahan, King Coco berasa kasihan dengan mereka yang jujur dan bekerja keras bertahun-tahun tolong rakyat sebelum PRU tetapi tidak tercalon untuk bertanding kerana kroni sahaja yang dipilih.

“Bukan apa, ada yang kesian, bertahun tahun buat sebelum PRU lagi dah tolong rakyat. Tup tup tang kroni kau jugak kau pilih. Kelakar kan? Kroni yang tak nampak muka. Yang alih-alih dia juga,” tulisnya.

Tambahan info, King coco pernah viral kerana slang pelatnya lots of mix itu dan dipercayai bergiat aktif dalam politik selepas tercalon pada 2020.


PRU15: Laman Web e-Dagang Ini Senaraikan Fesyen Mewah Ahli Politik Malaysia

Lagi beberapa hari kita akan menghadapi Pilihan Raya Umum Ke-15. Pemilihan kali ini akan membuka ruang baharu buat rakyat Malaysia memilih siapakah wakil mereka dalam membawa isu-isu kelangsungan hidup di negara ini.

PRU15 yang akan berlangsung beberapa hari lagi dan ia sudah dihujani dengan pelbagai soalan dan peringatan untuk para mengundi mengunakan hak mereka memilih pemimpin yang tepat.

Terbaharu, sebuah firma digital, C27 yang menggelarkan diri mereka sebagai ‘pemberontak dengan sebab’ mempunyai cara yang lain daripada yang lain dalam memberi kesedaran kepada para pengundi siapakah calon yang bakal diundi oleh mereka.

Kumpulan ini telah menerbitkan sebuah laman e-dagang, voteordie yang mengetengahkan barangan mewah yang dipakai oleh para ahli politik.

Sebagai contoh, di laman sesawang mereka dimasukkan produk jam tangan Hublot Big Bang Black Magic dalam Black Ceramic. Ianya dijual pada harga RM111,247.99, dan didakwa dipakai oleh Najib Razak.

Selain itu, baju Burberry White Horseferry dengan harga RM2,400 kononnya dipakai oleh Ismail Sabri dan jam tangan bernilai RM1,000,000 jenama Richard Mille Felipe Massa Rose Gold yang didakwa dipakai oleh Annuar Musa.

Senarai ini bukan sahaja bertujuan untuk memberi kesedaran kepada pengundi, tetapi juga mendidik para pengundi untuk memilih dengan tepat siapakah pemimpin yang bakal membawa suara mereka di parlimen kelak.

Selain itu, kaedah Voteordie ini juga memberi satu pandangan kepada para pengundi bagaimana jurang antara golongan elit politik yang kaya dan para pengundi yang sebahagiannya kais pagi makan pagi, kais petang makan petang.

C27 di laman Instagram mereka menyatakan bahawa, “Agensi tidak boleh mengundi, tetapi kami juga tidak boleh berdiam diri, jadi kami melancarkan voteordie.shop.”

Kewujudan laman web e-dagang tersebut sebenarnya tidak berfungsi untuk urusan jual beli. Jika anda menekan salah satu produk dan ‘tambah ke troli,’ anda akan dibawa ke salah satu halaman yang menerangkan kenapa laman sesawang ini diwujudkan dan mengapa pentingkan pendidikan politik dalam memilih calon yang sesuai untuk membawa suara pengundi.


PRU15: ‘Mama Achaner?’ – Lando Jawab Tohmahan Secara Bersahaja Selepas Nama Dipetik Calon BN

Calon Parlimen P095 Tanjung Karang, Azlan Sani Zawawi atau nama popularnya Lando Zawawi Brotherhood merupakan antara calon paling mendapat perhatian sempena Pilihan Raya Ke-15 (PRU15).

Lebih-lebih lagi apabila video beliau berbahasa Inggeris meraih perhatian ramai sebelum ini. Lando pernah melanjutkan pengajian di University Of Tasmania, Australia satu ketika dahulu yang membolehkan beliau bertutur dengan fasih dalam bahasa tersebut.

Kerusi Parlimen Tanjong Karang yang menjadi kubu kuat Barisan Nasional (BN) di Selangor menyaksikan pertembungan lima penjuru pada Pilihan Raya Umum Ke-15 (PRU-15). Baru-baru ini, dalam satu temu bual Ketua Wanita UMNO Tanjong Karang, Datuk Habibah Mohd. Yusof telah melontarkan pandangan beliau terhadap Lando, yang dilihatnya sebagai pencabar yang kuat bagi PRU15.

“Lando ni, saya akui beliau mempunyai nama yang agak besar di media sosial. Cuma saya rasa Lando datang salah tempat,” kata Habibah dalam temu buat tersebut.

Semalam, Lando telah memuat naik satu video ringkas menjawab segala tohmahan yang ditujukan kepadanya. “Maaf, saya tak pernah komen orang politik sebab saya sibuk bekerja. Tetapi sebab nama saya kena petik, saya terpaksa menjawab komen Mama Bib (Habibah). Semoga terjawab persoalan,” tulisnya di ruangan kapsyen.

Dalam video tersebut, Lando berkata walaupun belum bergelar Yang Berhormat (YB), Lando telah turun padang dan menyelesaikan pelbagai masalah di Tanjong Karang antaranya turap jalan berlubang yang menjadi kepakarannya, cuba menyelesaikan masalah tenaga elektrik low voltage di sesetengah kawasan kampung, berbincang dengan JKR berkenaan masalah aliran trafik di sana dan cuba mencari solusi tentang masalah banjir yang kerap berlaku.

“Kurangkan berpolitik, lebihkan bekerja,” tegas Lando sebelum mengakhiri video tersebut.


PRU15: Onn Hafiz Tegaskan Zahid Cuba Tubuhkan Kerajaan Campuran Tanpa Kebenaran MKT UMNO

PRU15 kali ini sangat penuh dengan keputusan yang ‘tidak dijangkakan’ sehingga dua parti utama yang menang besar, Pakatan Harapan (PH) dan Perikatan Nasional (PN) seperti tiada kata putus untuk menubuhkan gagasan kerajaan baharu walaupun semalam Gabungan Parti Sarawak (GPS) sudah bersetuju untuk bergabung membentuk kerajaan persekutuan dengan bersyarat.

Tidak lama selepas itu Zahid mendakwa Barisan Nasional (BN) menafikan ia berunding dengan Perikatan Nasional (PN) dan Gabungan Parti Sarawak (GPS) untuk membentuk kerajaan persekutuan.

Kemudian timbul pula desas-desus menyatakan Pengerusi Pakatan Harapan, Anwar Ibrahim akan menemui Pengerusi Barisan Nasional, Ahmad Zahid Hamidi untuk membincangkan penubuhan kerajaan baharu. Bagaimanapun, Anwar menafikannya.

Susulan desas-desus itu, awal pagi tadi Menteri Besar Johor, Datuk Onn Hafiz Ghazi telah mengeluarkan kenyataan bahawa tindakan Datuk Seri Dr Ahmad Zahid Hamidi cuba berunding dengan Pakatan Harapan untuk membentuk kerajaan campuran sebagai tidak sah.

“Sementara ahli UMNO menunggu tindakan berjiwa besar Presiden untuk meletak jawatan dengan kadar yang segera, beliau sebaliknya, kalau betul sebagaimana yang dilaporkan media, sedang sibuk berunding dengan Pakatan Harapan dan DAP.

“Beliau yang telah mengetuai kita semua ke medan perang dan disebabkan imejnya antara punca kekalahan teruk BN, tidak sepatutnya mewakili parti untuk berunding dengan mana-mana pihak,” petik kenyataan Facebook Onn Hafiz.

Beliau turut menegaskan bahawa Zahid Hamidi tidak boleh membawa sebarang mandat parti tanpa persetujuan Majlis Kerja Tertinggi (MKT) UMNO dan Majlis Tertinggi BN. Jadi, keputusan yang dibuat Zahid Hamidi (rundingan kerajaan campuran) tanpa proses ini adalah dikira tidak sah dari segi perlembagaan parti.

“Keputusan terakhir UMNO adalah tidak akan bekerjasama dengan Dato Seri Anwar dan DAP. Marilah kita terus bermaruah dan berprinsip walaupun diuji dengan kekalahan. InsyaAllah ada hikmahnya.

“Sekali lagi saya memohon dan merayu agar Presiden UMNO meletak jawatan secara terhormat pada kadar yang segera,” kata Onn Hafiz.

Pada pukul 3 petang semalam, satu mesyuarat Majlis Kerja Tinggi UMNO yang dijadualkan dipengerusikan presiden, Datuk Seri Dr Ahmad Zahid Hamidi telah ditangguhkan pada saat-saat akhir.


AEON Credit Untung Lebih RM80 Juta Sepanjang Suku Kedua 2018

AEON Credit Service (M) Bhd mencatatkan peningkatan keuntungan bersih suku kedua sebanyak RM80.6 juta berakhir 31 Ogos 2018. Keuntungan bersih ini meningkat sebanyak 13% berbanding tahun lepas sebanyak RM71.4 juta.

Pihak AEON menyatakan bahawa peningkatan ini disumbangkan oleh pertambahan pembiayaan motorsikal, pembiayaan auto dan pembiayaan peribadi. Hasilnya, nilai perolehan dicatatkan lebih tinggi sebanyak RM332.1 juta berbanding RM311.3 juta pada tahun sebelumnya.

Pendapatan lain disumbangkan dari hasil kutipan hutang lapuk, komisen jualan insurans dan yuran pemprosesan program kesetiaan yang berjumlah RM48.3 juta. Menurut kenyataan Pengarah Urusan AEON, Kenji Fujita syarikat itu optimis terhadap prestasi kewangan tahunan yang berakhir pada 28 Februari 2019 berdasarkan jadual pelan perniagaan.

Tambahnya lagi, landskap ekonomi semasa dijangka berada pada tahap optimum untuk membantu melonjakkan lagi pertumbuhan perniagaan.


PRU15: Papan Tanda Calon MUDA Parlimen Masjid Tanah Tarik Perhatian Pengguna Maya

Pengerusi Parti Ikatan Demokratik Malaysia (Muda) Perak, Mutalib Uthman bakal mencabar penyandang kerusi Parlimen Masjid Tanah, Datuk Mas Ermieyati Samsudin daripada Perikatan Nasional (PN) dan Abdul Hakim Abdul Wahid daripada BN pada Pilihan Raya Umum ke-15 (PRU15) yang akan ditentukan esok.

Terbaharu, Mutalib melancarkan janji beliau jika dipilih sebagai ahli parlimen Masjid Tanah. Keseluruhan manifesto beliau adalah terarah kepada kelangsungan hidup penduduk Masjid Tanah dan juga pemuliharaan kawasan bersejarah yang terdapat di kawasan dengan hampir 100,000 penduduk.

Melalui bebenang yang diciap oleh Mutalib Uthman di laman Twitter miliknya, antara fokus beliau jika diberi peluang untuk memimpin Masjid Tanah adalah dengan pemuliharaan tempat bersejarah seperti Makam Dol Said, Megalith Datuk Tua, Muzium Warisan dan Sejarah Naning dan Perigi Gaung.

Mari saya cerita. Banyak boleh kita lakukan untuk Masjid Tanah. Saya bukan nak tukar landskap di sini. Tetapi mahu berikan nafas baru kepada Masjid Tanah. Masjid Tanah berpotensi, hanya tunggu peluang.

— Mutalib Uthman (@mutalibuthman) November 17, 2022

Bagi kelangsungan hidup masyarakat Masjid Tanah pula, beliau berjanji akan membina sebuah trak lumba di jalan raya, meningkatkan jualan produk penduduk Masjid Tanah, membina sebuah McDonald’s, menaiktaraf pembangunan di Pengkalan Balak bagi menarik pelancong tempatan dan menjanjikan sebuah capaian internet yang pantas di kawasan Parlimen Masjid Tanah.

Perkara ini turut diterjemahkan melalui papan tanda yang dibina di sepanjang kawasan Masjid Tanah. Dalam ciapannya di laman Twitter, Mutalib berkata bahawa, “Muda adalah counter-culture. Kita bawa politik fun. Kita bawa politik cool. Yang penting kerja masih jalan!”

Yang penting kerja masih jalan! #MasjidTanahKitaPunya#MutalibUthman #PRU15 pic.twitter.com/7UFLPiKulC

— Mutalib Uthman (@mutalibuthman) November 18, 2022

Ia bukan sahaja menarik perhatian penduduk tempatan, tetapi juga pengguna maya yang merasakan ini adalah satu idea yang kreatif untuk menarik pengundi Masjid Tanah.

PLEASEE WUJUDKAN MCD DEKAT MASJID TANAH, SENANG STUDENT ALOR GAJAH NK BELI MCD, XYAH GI AYER KEROH SANA🤧🤧 https://t.co/yBXWbiRKSm

— 🇲🇾 مڬت صفري امري (@irma_tagem) November 18, 2022

Tapi betul, aku pun stress takde line 4G kat Masjid Tanah ni. https://t.co/GU2SykgaVy

— MØhsein 🇲🇾 (@iammohsein) November 18, 2022

Masjid Tanah sepanjang kempen Pru15 nama terus naik. Billboard yang fancy dan cheeky mewarnai Mastana yang mana esok akan menentukan siapakah wakil rakyat yg akan membela nasib mereka. Semoga kemenangan dipihak lu @mutalibuthman! Brilliant campaign. pic.twitter.com/MCHwHPa2Iu

— Jarr #RakyatJagaRakyat (@JarrNadjmuddean) November 18, 2022

Untuk rekod, Parlimen Masjid Tanah bakal menjadi medan perang pertama Mutalib dalam karier politiknya. Beliau bakal menghadapi saingan sengit oleh Barisan Nasional yang pernah menjadikan Masjid Tanah sebagai kubu kuat mereka. Cabaran ini ditambah pula dengan kehadiran Datuk Mas Ermieyati Samsudin dari Perikatan Nasional (PN) yang mempunyai rekod yang baik sepanjang menjadi ahli parlimen Masjid Tanah.


PRU15: Parlimen Tergantung Selepas Tiada Parti Peroleh Majoriti

Pilihan Raya Umum ke-15 (PRU15), yang paling sengit pernah dihadapi negara, berakhir dengan situasi tergantung apabila tiada parti mendapat majoriti mudah untuk membentuk Kerajaan Persekutuan baharu.

Pakatan Harapan (PH) memenangi 82 kerusi dan Perikatan Nasional (PN) dengan 73 kerusi, setakat 4.30 pagi apabila Suruhanjaya Pilihan Raya (SPR) mengisytiharkan keputusan bagi 219 daripada 222 kerusi di Dewan Rakyat.

Sekali lagi sejarah negara tercipta, buat pertama kali sejak 1955 , Parlimen Malaysia "tergantung" kerana tiada suatu parti yg menang majoriti mudah 112 kerusi

Semua blok2 parti harus berunding & bersekutu utk bolehkan kerajaan terbentuk pic.twitter.com/3rWlwOHwup

Barisan Nasional (BN) yang sudah bersedia untuk kembali menerajui Putrajaya sebaliknya mengalami kekalahan paling buruk dalam sejarah politiknya apabila hanya memenangi 30 daripada 178 kerusi yang ditandingi.

Gabungan Parti Sarawak (GPS) menang 22 kerusi, berbanding 18 kerusi disandangnya pada Parlimen lepas; Gabungan Rakyat Sabah (GRS) dengan enam kerusi; Warisan (tiga); Bebas (dua) dan Parti Bangsa Malaysia (PBM) meraih satu kerusi manakala Gerakan Tanah Air (GTA) dalam penampilan sulungnya gagal memenangi sebarang kerusi.

Pengerusi SPR Tan Sri Abdul Ghani Salleh dalam sidang media pada 5 pagi berkata, tiada pihak yang memperoleh majoriti 50 peratus daripada 219 kerusi yang diisytiharkan.

Situasi ini menepati ramalan penganalisis politik bahawa tiada parti memperoleh majoriti mudah selain menjangkakan kerajaan yang akan dibentuk adalah kerajaan campuran.

Bagi pilihan raya umum kali ini, penguatkuasaan Akta Perlembagaan (Pindaan) (No 3) 2022 mengenai peruntukan Larangan Ahli Parlimen Bertukar Parti berkuat kuasa 5 Oktober lepas, menjadi penghalang kepada mana-mana Ahli Parlimen yang menang untuk bertukar parti bagi memperoleh majoriti.

Menerusi pindaan Perlembagaan berkenaan, seorang ahli Dewan Rakyat akan hilang kerusi dimenanginya jika wakil rakyat itu bertukar parti.

Bagaimanapun, ia tidak melarang mana-mana gabungan daripada bekerjasama dengan gabungan atau parti lain untuk membentuk kerajaan campuran.


PRU15: Penyokong ‘Setia’ Noh Omar Merayu, Minta Beliau Naik Jadi Calon

Tular sebuah video seorang penyokong Tan Sri Noh Omar naik ke atas pentas dan merayu kepada beliau untuk menjadi calon Parlimen Tanjong Karang. Video berdurasi pendek itu dimuat naik oleh Awani di akaun TikTok rasmi laman berita tersebut.

Kelihatan seorang wanita berbaju hitam dengan kaca mata naik dari kiri pentas dan memegang bahu kiri Noh Omar. Dia kemudiannya merayu, “Tan Sri kena tahu orang nak Tan Sri. Orang nak Tan Sri jadi calon. Tan Sri kena faham. Tolonglah Tan Sri…,” katanya.

Video itu kemudiannya tular di media sosial TikTok. Sejak dimuat naik, ia telah mendapat lebih 4,000 tanda suka dan sudah ditonton sebanyak 200,000. Sebahagian netizen memuji sikap wanita tersebut yang setia bersama Noh, manakala sebahagian netizen lagi meninggal komen yang berseloroh.

Sebelum ini, Barisan Nasional (BN) menamakan Datuk Habibah Mohd Yusof sebagai calon di kerusi Parlimen Tanjung Karang bagi menggantikan Noh yang memenangi kerusi tersebut selama enam penggal.

Perikatan Nasional (PN) menamakan Datuk Zulkafperi Hanapi sebagai calon di Tanjung Karang manakala Pakatan Harapan (PH) mempertaruhkan Siti Rahaya Baharin dari Ikatan Demokratik Malaysia (Muda) sebagai calon.

Ketika ditanya adakah beliau kecewa dengan keputusan parti, Noh memberitahu wartawan bahawa beliau menerima keputusan parti yang tidak mencalonkan pada PRU15 kali ini.

Menurut Noh, sebagai ahli yang setia, beliau tidak akan sesekali melawan parti yang banyak berjasa kepadanya. “Saya orang parti, tak kan lah parti yang banyak berjasa kepada saya ini saya nak lawan. Saya cuma bimbang reaksi rakyat sahaja. Ini kawasan luar bandar, isunya lain… jadi itu yang saya bimbangkan,” katanya dalam sidang media selepas pelancaran jentera pilihan raya Tanjung Karang.


PRU15: Pihak Istana Sediakan Khemah, Makanan Dan Minuman Untuk Keselesaan Pengamal Media Bertugas

Pada tahun 2020 lalu, ketika situasi yang agak sama yang berlaku pada hari ini, Yang Di-Pertuan Agong pernah mengagihkan KFC dan McDonalds kepada pengamal media yang sedang menunggu perkembangan politik negara ketika itu.

Hari ini sekali lagi pengamal media ‘berkampung’ di hadapan Istana Negara untuk membuat liputan perkembangan politik, di mana semua orang sedang menunggu berita siapakah bakal menjadi Perdana Menteri Malaysia yang Ke-10.

Dalam satu ciapan Faris Danial, pengamal media daripada Astro Awani telah berkongsi rakaman video pendek di mana pihak Istana Negara telahpun menyiapkan beberapa khemah serta makanan dan minuman kepada para media yang bertugas di situ.

Setakat jam 12 tengah hari, belum ada pergerakan daripada mana-mana pemimpin gabungan parti politik di sini.

Mujur pihak Istana Negara sediakan makanan & minuman untuk kami pengamal media. @501Awani #PascaPRU15 pic.twitter.com/0rLxnulEj8

— Faris Danial (@mfarisdanial) November 21, 2022

“Setakat jam 12 tengah hari tadi belum ada pergerakkan daripada mana-mana pemimpin gabungan parti politik di sini.

“Mujur pihak Istana Negara sediakan makanan & minuman untuk kami pengamal media,” petik ciapan Faris Danial.

Dalam video yang dikongsikannya, pihak Istana Negara ada menyediakan khemah berserta kipas, meja dan kerusi. Bagi mengisi perut pula terdapat pek makanan, air kotak dan air mineral disediakan. Terdapat tong sampah juga diletakkan berhampiran khemah-khemah berkenaan.

Selepas keputusan penuh PRU15 diumumkan pada malam Sabtu lalu, pihak Istana Negara telah memohon parti-parti politik yang bakal menubuhkan kerajaan campuran mengemukakan nama calon Perdana Menteri Ke-10 sebelum jam 2 petang hari ini.

Bagaimanapun, selepas perjumpaan antara pemimpin Pakatan Harapan (PH) dan Barisan Nasional (Barisan Nasional) berkumpul dan berbincang mengenai gabungan di Hotel Seri Pacific pada pagi tadi, Zahid Hamidi mahu memohon lebih masa kepada Istana Negara dalam usaha menentukan siapakan calon Perdana Menteri Malaysia seperti yang diminta.


PRU15: PN Kemukakan Senarai Ahli Parlimen Yang Menyokong Muhyiddin Sebagai PM Kepada Istana Negara

Di saat Pakatan Harapan (PH) dan Barisan Nasional (BN) baru sahaja berbincang dalam potensi membentuk kerajaan gabungan, Perikatan Nasional sebentar sahaja tadi telah mengumumkan pihak mereka telah mengemukakan senarai ahli parlimen yang menyokong Tan Sri Muhyiddin Yasin sebagai Perdana Menteri kepada Istana Negara.

Menerusi perkongsian Dato’ Seri Hamzah Zainudin selaku Setiusaha Agong Perikatan Nasional, beliau memaklumkan pihak mereka berjaya meraih surat akuan lebih 112 ahli parlimen yang menyokong Tan Sri Muhyiddin Yasin untuk dilantik sebagai Perdana Menteri.

Menteri Besar Kedah, Datuk Seri Muhammad Sanusi Md Nor yang juga merupakan ahli parlimen bagi Perikatan Nasional turut mendedahkan telah memperoleh sokongan daripada 18 ahli parlimen Barisan Nasional yang turut memberi menyokong pembentukan kerajaan bersama Perikatan Nasional.


PRU15: Rafizi Isytihar Aset Bernilai RM19 Juta, Ini Rekod Sumber Kewangan Beliau

Mohd Rafizi Ramli, Timbalan Presiden Parti Keadilan Rakyat (PKR) telah mengisytiharkan aset yang berjumlah RM19.67 juta menjelang Pilihan Raya Umum ke-15 (PRU15). Pengisytiharan aset penuh yang dipegang oleh beliau itu dibuat semalam di laman portal rafiziramli.com dan dihebahkan kepada pengundi di akaun media sosial beliau.

Pengumuman ini dibuat selari dengan kenyataan Rafizi Ramli pada Jumaat lalu yang mendakwa bahawa calon PKR untuk PRU15 dikehendaki mengisytiharkan harta mereka bagi membolehkan pengundi memahaminya dengan lebih baik. Rafizi yang akan bertanding di Parlimen Pandan adalah individu pertama yang mengisytiharkan harta.

Menurut dokumen pengisytiharan aset bertarikh Selasa, 2 November 2022, yang dilengkapi dengan cop Pesuruhjaya Sumpah, Mohd Rafizi mengisytiharkan antara lain RM16.74 juta dalam pelaburan, RM1.65 juta dalam hartanah dan RM1.09 juta dalam akaun Kumpulan Wang Simpanan (KWSP), pada 31 Okt. Ini menunjukkan aset bersih sebanyak RM18.85 juta apabila dibandingkan dengan hutangnya yang diisytiharkan bernilai RM820,274.

Daripada RM16.74 juta pelaburan, RM16.7 juta datang daripada syarikatnya Invoke Solutions Sdn Bhd di mana beliau memiliki 2.09 juta saham yang kini bernilai RM12.41 juta.

PENGISYTIHARAN HARTA SEBAGAI CALON PRU15

Perincian harta, hutang, pendapatan & pendapatan saya boleh dibaca & muat turun di https://t.co/xuEMG0doIE

Akuan calon2 PKR yg lain akan mula dipapar di https://t.co/QLC8cTd64u mulai esok.

— Rafizi Ramli (@rafiziramli) November 2, 2022

“Pegangan saham [Mohd Rafizi] dalam Invoke sebanyak 2.09 juta saham [dalam Invoke] bersamaan dengan 73% daripada jumlah saham terbitannya. Oleh itu, pelaburan yang diisytiharkan dalam afidavit ini adalah berdasarkan 73% pegangan dalam syarikat, daripada nilai syarikat sebanyak RM17 juta [berdasarkan aset bersih pada 31 Okt, 2022],” kata dokumen itu.

Bagi baki selebihnya, Rafizi membawa saham keutamaan boleh tebus bernilai RM2.2 juta dalam Invoke, serta RM2.09 juta sebagai pendahuluan. Rafizi turut mengisytiharkan 100 saham dalam Boustead Holdings Bhd, bernilai RM58.

Rafizi yang sebelum ini berehat panjang dalam arena politik turut mengisytiharkan RM1.65 juta harta yang terdiri daripada rumah berkembar dua tingkat RM1.2 juta, dan kondominium tiga bilik bernilai RM450,000  dengan kedua-duanya di Bukit Antarabangsa.

Sementara itu, Rafizi turut merekodkan RM820,274 hutang yang terdiri daripada RM728,020 dan RM85,000 dalam pinjaman rumah masing-masing untuk rumah berkembar dan kondominium yang disebutkan di atas, serta RM7,254 dalam bentuk kredit.

Dalam dokumen itu, Mohd Rafizi berkata beliau mempunyai pendapatan bulanan RM23,500 dan perbelanjaan bulanan RM22,500.


PRU15: ‘Saya Sanggup Botakkan Kepala’ – Janji Rani Kulup Jika Menang Parlimen Port Dickson

Sering menjadi perhatian netizen berikutan kerap melakukan laporan polis, calon bebas Parlimen Port Dickson, Abdul Rani Kulup Abdullah yang menyertai Pilihan Raya Umum Ke-15 (PRU15) mengumumkan sedia membotakkan kepala sekiranya berjaya menjadi pilihan majoriti rakyat.

Dilaporkan, pemilihan untuk membotakkan kepala ini dibuat dalam usaha untuk mengikut disiplin wakil rakyat di Dewan Rakyat baik dari segi pakaian dan juga rambutnya yang panjang.

“Parlimen ada tatacara pemakaian dan ayah akan ikut peraturan itu. Rambut panjang akan saya ikat, malah sanggup buat majlis cukur rambut.

“Boleh cukur rambut kalau dah menang tiada masalah. Datanglah ramai-ramai di Pantai Port Dickson,” katanya ketika ditemui selepas perjumpaan dengan bekas tentera di Bandar Springhill di sini, malam tadi.

Mengulas mengenai janji yang dibuat, beliau akui tidak menyesal sekiranya terpaksa mencukur rambut kerana beliau berpendapat rambut boleh tumbuh sebaliknya sifat beliau yang sayangkan rakyat lebih utama.

“Mereka yang naikkan ayah di Parlimen, ayah akan ikut cakap mereka. Tiada masalah potong atau cukur rambut, itu niat saja bukanlah bernazar,” katanya.

Sehingga kini, sebanyak 31 kawasan telah dilawati Abdul Rani dalam usaha untuk mendekati rakyat sepanjang berkempen di Parlimen Port Dickson yang ditanding oleh 5 individu.

Difahamkan Abdul Rani Abdullah bakal berdepan dengan calon daripada Pakatan Harapan (PH), Barisan Nasional (BN), Perikatan Nasional (PN) dan juga calon PEJUANG yang juga merupakan seorang pelakon iaitu Dr Ahmad Idham Ahmad Nadzri.


PRU15: Selamba Muat Naik Rakaman Ketika Mengundi, Tindakan Individu Ini Undang Kecaman Netizen

Seperti ramai sedia maklum, sekitar 10 November lalu, Pihak Suruhanjaya Pilihan Raya (SPR) tampil dengan sebuah makluman dalam menyuruh orang ramai mematuhi peraturan termasuk larangan mengambil gambar atau merakam sewaktu mengundi.

Langkah ini diambil kerana PRU sebelum ini pernah terdapat isu pembelian undi di mana pengundi perlu mengambil gambar undian yang dibuat untuk parti tertentu lalu dibayar dengan wang. Hal ini membuatkan keputusan akhir yang didapati tidak telus dan merosakkan integriti sesebuah negara.

Meskipun sudah dimaklumkan pihak SPR, masih terdapat lagi segelintir individu yang ingkar serta memilih untuk merakam proses pengundian yang dibuat demi sebuah konten di TikTok.

Berdasarkan tinjauan, terdapat beberapa individu yang melakukannya malah turut mendedahkan secara jelas pilihan mereka di TikTok meskipun undi adalah rahsia.

Videonya dah delete, tapi resit wa simpan 😝 pic.twitter.com/Y8qcsnwfqn

— Afiq Idrus (@afiqdruce) November 19, 2022

Tindakan yang dilakukan jelas membuat para netizen berang selepas dengan selamba melanggar undang-undang SPR serta berkongsi di media sosial. Berikut merupakan respon netizen terhadap isu ini.

Kitaorg phone pun kena simpan dalam kotak..ni elok je lepas 😮💨 https://t.co/cyM2hqETiB

— 𝚖𝚊𝚗𝚘𝚋𝚊𝚕𝚌𝚕𝚊𝚗 🧩 (@nalalisa_____) November 19, 2022

Macam manalah malaysia nak berubah kalau rules simple pon takleh nak ikut 😪 https://t.co/wzC5a7Jw6b

Menerusi semakan yang dibuat, video yang dikongsikan individu-individu ini telah dipadam di TikTok selepas menerima kecaman daripada pihak netizen.


PRU15: SPR Ingatkan Orang Ramai Untuk Tinggalkan Telefon Pintar Sewaktu Mengundi

Berbaki sekitar beberapa hari sahaja lagi untuk pengundian PRU15. Suruhanjaya Pilihan Raya (SPR) kini dalam persiapan untuk memastikan semua berjalan lancar dan memberi keutamaan dalam ketelusan pengundian.

Suruhanjaya Pilihan Raya kini telah berkongsikan sebuah infografik terperinci bagaimanan proses pengundian berjalan pada PRU15 yang dijadualkan pada 19 November 2022 kelak.

Menerusinya, para penggundi diingatkan supaya tidak menggunakan telefon pintar ketika melakukan proses pengundian. Dengan langkah ini, ia dilihat akan menjamin lebih privasi dan hak para pengundi pada hari mengundi kelak.

Berdasarkan infografik langkah pengundian, SPR memperlihatkan orang ramai perlu meninggalkan telefon sebelum melakukan proses pengundian dan boleh mengambilnya semula selepas selesai memasukkan kertas undi dalam Peti Undi.

Langkah ini diambil kerana PRU sebelum ini pernah terdapat isu pembelian undi  di mana pengundi perlu mengambil gambar undian yang dibuat untuk parti tertentu lalu dibayar dengan wang. Hal ini membuatkan keputusan akhir yang didapati tidak telus dan merosakkan integriti sesebuah negara.


PRU15: SPR Kongsi Video Cara Mengundi, Bakal Mudahkan Pengundi Kali Pertama

Seperti ramai yang sedia maklum, negara kita akan mengadakan pilihan raya umum ke-15, Sabtu ini pada 19 November 2022. Individu hanya boleh memangkah satu undi sahaja dan undi adalah rahsia.

Suruhanjaya Pilihan Raya Malaysia (SPR) telah berkongsikan video tatacara ketika mengundi semasa langkah-langkah untuk mengundi pada PRU15 nanti. Video ini sedikit sebanyak bakal membantu pengundi kali pertama terutamanya mereka yang baru cecah usia 18 tahun.

Masuk ke dalam tempat mengundi dan berdiri di hadapan Kerani Pengundian (KP) yang pertama (KP1). Serahkan kad pengenalan bersama dengan slip semakan atau screenshot My SPR semak anda kepada KP1. KP1 akan menyemak nama anda dalam daftar pemilih pilihan raya.

KP1 kemudiannya akan membuat perbandingan wajah anda dengan kad pengenalan. Tunjukkan kedua-dua belah tangan anda kepada KP1 untuk diperiksa. KP1 akan menyebut nombor kad pengenalan dan nama anda. Pastikan nombor kad pengenalan anda diterikkan dengan betul.

Kemudiannya anda perlu bergerak ke hadapan KP2. Celupkan jari telunjuk kiri anda ke dalam botol rakyat pilihan raya dan seterusnya bergerak ke meja KP3.

Terima kertas undi daripada KP3 dan bergerak ke meja KPM untuk meletakkan telefon bimbit anda. Letak telefon bimbit anda dalam bekas yang telah disediakan.

Bergerak ke petak undi untuk menandakan kertas undi anda. Pilih atau pangkah satu calon sahaja dengan betul. Lipat semula kertas undi anda dan bergerak ke peti undi. Masukkan kertas undi anda ke dalam peti undi.

Sebelum beredar, jangan lupa untuk ambil semula telefon bimbit anda di meja dan segera tinggalkan saluran.

Mengundilah demi masa depan negara kerana setiap undi bakal menentukan siapa yang bakal mentadbir negara untuk penggal yang akan datang. Selamat mengundi!


AEON Malaysia Tawar Kerja Sebagai ‘Rider’ Dan Beri Motosikal Secara Percuma

Saat ini merupakan waktu yang sukar buat rakyat Malaysia dimana semua orang terkesan kerana penularan wabak pandemik COVID-19 dan pelaksanaan Perintah Kawalan Pergerakan.

Mana tidaknya, ada yang hilang punca pendapatan kerana tidak dapat berniaga dan mungkin diberhentikan kerja. Buat anda yang kehilangan punca pendapatan, kami ingin beritahu anda satu berita baik.

AEON Malaysia kini tawarkan peluang pekerjaan untuk menjadi penghantar barangan secara kontrak selama setahun. Menariknya, pihak AEON akan menyediakan sebuah motosikal untuk kegunaan anda dan akan memberikan motosikal tersebut kepada anda secara percuma selepas setahun.

Betul, anda tidak salah lihat. Bagi anda yang ingin memohon pekerjaan ini, anda haruslah warganegara Malaysia, berusia 25 tahun ke atas, kehilangan kerja kerana COVID-19 dan mempunyai lesen memandu yang sah.

Selain itu, anda juga tidak mempunyai sebarang kenderaan dan tiada rekod jenayah. Untuk pengetahuan anda, latihan akan disediakan dan waktu bekerja dari 11 pagi hingga 6 petang termasuk hari minggu atau cuti am. Anda diberikan cuti satu hari setiap minggu.

Buat anda yang berminat, bolehlah hantar pemohonan anda menerusi emel di [email protected] atau hubungi pihak aeon pada talian 012-3709750. Untuk maklumat lanjut, anda boleh layari laman sesawang AEON di sini. Selamat mencuba!

Sementara itu, Pos Malaysia turut tawarkan pekerjaan dan jika anda ingin ketahui lebih lanjut, klik sahaja pautan di bawah ini.

Lambakan Parcel Ketika PKP, Pos Laju Tawar Kerja Dengan Komisyen Mencecah RM6,000

Pemandu Pelancong Tempatan Luah Perasaan Hilang Punca Pendapatan Kesan COVID-19

Netizen ‘Luah Perasaan’ Tentang Perniagaan Mereka Yang Terkesan Kerana COVID-19


PRU15: Teka 222 Ahli Parlimen Yang Bakal Menang Untuk Berpeluang Dapatkan Apple iPad

Berbaki beberapa hari saja lagi sebelum Pilihan Raya Utama Ke-15 (PRU15) bakal berlangsung. Kami yakin pastinya anda akan membaca pelbagai perbincangan dan berita melibatkan PRU15 yang sedang hangat ketika ini.

Bersempena dengan musim PRU15 yang sedang hangat, pengguna Twitter @rezarazali bersama pasukannya tampil dengan sebuah inisiatif untuk melancarkan sebuah laman iaitu PRU.MY dalam membolehkan pengguna meneka calon ahli parlimen yang bakal memenangi PRU15.

12 hours live and we have close to 700 PRU predictions

We are rolling out various new exciting features within the next few days and best of all the winner who guess the closest to actual result will take home a brand new iPad. 🤤

🗳🇲🇾 https://t.co/BFg2EUB1UG 👉🏻 Ramal PRU15 pic.twitter.com/i3PNPpGfcz

— Reza Razali 👨🏻💻🇲🇾 🗳 (@rezarazali) November 16, 2022

Menariknya menerusi laman ini, individu yang berjaya meramal jumlah pemenang melibatkan 222 ahli parlimen mengikut parti yang betul berpeluang memenangi Apple iPad model terbaru.

Untuk menyertainya, anda perlu memilih parti yang bakal menerajui Malaysia selepas PRU15 diikuti 222 ahli parlimen. Anda juga sekadar perlu memberi maklumat emel daripada Google sahaja. Serius mudah!

Setakat artikel ditulis, lebih 5,000 individu telah tampil membuat ramalan tidak sampai 24 jam laman ini diperkenalkan. Apa tunggu lagi? Mungkin ini peluang anda untuk memenangi Apple iPad menerusi ramalan tepat yang dibuat. Anda boleh klik di sini untuk membuat ramalan.


PRU15: ‘Tiada Sebarang Keputusan Rasmi Berhubung Pelantikan Perdana Menteri’ – Anwar Ibrahim

Petang ini telah menyaksikan pengerusi Pakatan Harapan (PH), Datuk Seri Anwar Ibrahim dan pengerusi Perikatan Nasional (PN), Tan Sri Muhyiddin Yassin menghadap Yang di-Pertuan Agong di Istana Negara.

Terbaharu, Datuk Seri Anwar Ibrahim menerusi temu bual bersama wartawan memaklumkan masih belum terdapat sebarang lantikan Perdana Menteri Malaysia setakat petang ini.

Tiada apa apa keputusan dibuat YDP Agong berkaitan pelantikan Perdana Menteri atau penubuhan kerajaan persekutuan setakat ini termasuk laporan tular berkaitan pelantikan Perdana Menteri Sementara-Anwar Ibrahim

— Mohd Redzuan Abdul Manap (@redzuanNewsMPB) November 22, 2022

“Saya junjung kasih kerana Tuanku titah mengadap untuk sampaikan pandangan Tuanku, bahawa perlu ada kesepakatan semua pihak supaya kerajaan kukuh.

“Kerajaan yang ditubuhkan kelak harus wakili semua pihak, kaum, dan wilayah”, ulas Datuk Seri Anwar Ibrahim.

Sama-sama kita nantikan keputusan lanjut dalam mengetahui individu yang diperkenan menjadi Perdana Menteri Malaysia ke-10 dalam memacu ekonomi negara sekaligus mengelakkan isu perkauman berbangkit.


PRU15: Tidak Sampai 24 Jam Diumum Sebagai Calon BN, Ustaz Kazim Dilaporkan Tarik Diri

Ustaz Kazim Elias, seorang penceramah bebas, yang sebelum ini diumumkan antara wakil calon Barisan Nasional untuk Pilihan Raya Umum Ke-15 (PRU15) tahun ini bagi Parlimen Larut telah mengejutkan orang ramai apabila membuat keputusan untuk menarik diri. Keputusan ini dibuat tidak sampai 24 jam selepas beliau diumumkan sebagai antara calon yang bakal menghadapi PRU15 di bawah bendera Barisan Nasional.

Keputusan meletakkan Ustaz Kazim sebagai calon itu diumumkan Pengerusi BN, Datuk Seri Ahmad Zahid Hamidi di Pusat Dagangan Putra di sini malam tadi. Kerusi tersebut sebelum ini kerusi disandang oleh Datuk Seri Hamzah Zainudin. Hamzah menang di Parlimen Larut pada PRU14 atas tiket BN, namun kemudiannya menyertai Parti Pribumi Bersatu Malaysia (Bersatu).

Menurut laporan Berita Harian, Ustaz Kazim tidak menyebut alasan mengapa beliau memilih untuk menarik diri daripada bertanding mewakili BN di Parlimen Larut pada PRU15 akan datang. Namun berita ini telah disahkan oleh Pengerusi Badan Perhubungan UMNO Perak, Datuk Seri Saarani Mohamad. Tempat Ustaz Kazim kini bakal digantikan oleh Ketua Penerangan Pemuda UMNO Bahagian Larut, Mohd Shafiq Fhadly Mahmud.

Melihat kepada situasi semasa, selepas nama Ustaz Kazim diumumkan menjadi calon BN semalam, pelbagai kecaman dan pandangan yang dilontarkan oleh netizen di sosial media. Sebahagian daripada mereka menerima dengan tangan terbuka apabila Ustaz Kazim dinamakan sebagai calon BN. Bagaimanapun, sebahagiannya lagi mengecam dan mempersenda Ustaz Kazim, sehingga ada yang menggunakan kesakitan yang dialami oleh beliau sebelum ini sebagai modal politik untuk mengecam Ustaz Kazim.

Tahukah anda handal tak handal bomoh Bagan Datok. Kawan dari takleh berdiri, takleh kena cahaya matahari, auto sihat lepas jumpa Wak Jahid.

— Fakta Bukan Auta (@FaktaBukanAuta) November 1, 2022

Ustaz Kazim dah sihat ke? Macam mana nak berkempen kalau sakit?

Dulu selalu claim sakit kena sihir lah, badan kudis sebab sihir, telinga berair lah dan macam-macam lah sakit Ustaz Selebriti ni sorang.

Bila dilantik jadi calon, hilang habis semua penyakit sebelum ni. Jadi Ustaz pun dh suka menipu, ni kan pula jd politikus.

Ustaz Kazim tu dulu bukan terpaling disihir tak boleh kena matahari segala.

— Siti NurDahlia (@kakdahlia) November 2, 2022

Dalam satu hantaran terbaharu Ustaz Kazim di Facebook, beliau mendoakan agar segala kutukan yang diterima olehnya sejak diumumkan sebagai calon BN di Parlimen Larut bertukar menjadi pahala. “Alhamdulillah. Semoga kutukan cercaan hinaan bertukar menjadi pahala. Terima kasih. Sayangilah pahala anda,” katanya.

Untuk rekod, nama Ustaz Kazim dipilih menjadi calon BN bagi PRU15 kali ini adalah berdasarkan populariti dan pengaruhnya di negeri Perak dan sesuai untuk berdepan calon Perikatan Nasional (PN), Datuk Seri Hamzah Zainudin di Larut. Namun dengan keputusan mengejut ini, persoalan yang ditanya; adakah BN mampu untuk merebut kerusi Larut? Calon yang diletakkan oleh BN mungkin muda dan masih baharu, tetapi di dalam politik, apa sahaja boleh berlaku.